
Mazpulku kopējām 
Julijā 


Nometne: 

1. diena: 

Plkst, 14,00 — Ierašanās 
nometnē. Nometnes 
celšana. 

Plkst. 19,00 — Vakariņas 

Plkst. 19,80 — Vakar- 
junda 


Plkst, 20,00 — Ugunskurs. 
Plkst. 21,30—Gulētiešana. 


sanāksmēm: 


2. diena: 
Pikst. 7,00 — Celšanās un 
mazgašanas. 
Plkst. 7,15 — 
dināšana. 
Plkst, 7,30 — Karoga pa- 
celšana, rīkojumi 
Plkst. 7,40 — Brokastis. 
Plkst. 8.00 — Nodarbības 
(stājas mācība; lauk- 
saimniecības mašīnas 
zēniem, dziju krasošana 
meitenēm, tautiskās de- 
jas). 
Plkst. 1100 — Telšu sa- 
kartošana. 
Plkst. 11 30 — Peldēšanās. 
Plkst. 12,00 — Pusdienas. 
Plkst. 12,330 — Atpūta. 
Plkst. 1400 — Nodarbības. 
Plkst. 16,00 — l.aunags. 
Plkst. 16,30 — Atpūta. 
Plkst. 17,00 — Rotaļas. 
Plkst. 190 Vakariņas. 
Plkst. 1930 — Karoga 
nolaišana. 
Plkst. 20,00 — Ugunskurs. 
Plkst. 21,30— Gulētiešana, 
Plkst. 22,00 Klusums. 


Telšu vē- 


Mazpulku mazajiem: 


1. sanāksme: 


Plkst. 14,00 Izbrau- 
kums vz nometni, n0O- 
metnes apskate, rotaļas. 


Flkst. 19,00 — Vakariņas. 


Plkst, 19,30 Vakar- 
junda. 

Plkst. 2000 — Uguns- 
kurs. 


Flkst. 21,30 — Braukšana 
mājās. 


Mazpulku kopējām 

Augustā : 

l, sanāksme: 

Plkst. 14,00 — Inspekcija 
(parbaudīt, vai dalhb- 
nieka tērps kārtībā, vai 
rokas un seja tīras). 

Plkst. 14,05 — Stājas mā- 
cība. 

Plkst. 14,20 — Stafete. 

Plkst. 14,30 — Sapulce— 
pārrunas par nometni 
un ražojumu apskates 
sarīkošanu. 

Plkst. 15,000 — Nodarbi- 
bas pa sekcijam, pār- 
runas par eksponatu 
s1igatavošanu 

Plkst. 15,30 — Sacensības 
volejbolā. 

Plkst. 15,550 — Kopēja 
dziesma. 

Plkst. 16,00 — Sanāksmes 
slēgšana. 


2. sanāksme: 
Plkst. 16,00 — Inspekcija. 
Plkst. 16,05 — Stājas ro- 


taļas. Ū 

Plkst. 16,25 — Padarita 
darba parbaude un 
turpmākie uzdevumi 
(dārzkopībā,  putnko- 
pībā) 

Pikst. 16,50 — Bumbu 
rotaļas. 

Plkst. 17,10 — Stasts 
„Zemes ļaudis". 

Pikst. 1725 — Dziesma 


tā 
„Daugaviņa puto balti". 

Plkst. 17,30 — Sanāksmes 
slēgšana. 


sanāksmēm: 


2, sanāksme: 

Plkst. 14,00 — Inspekcija 
(parbaudīt, vai zob1 tiri 
un apavi spodri). 

Plkst. 14,05 — Stājas ma- 
cība. 

Plkst. 14,25 — Pārrunas 
par piedalīšanos maz- 
pulku 10 gadu jubilejas 
svinīb2s Rīgā. 

Plkst. — 15,20 — Svētku 
vingroļumi un tantiskas 


dejas. 

Plkst. 15,550 — Kopēja 
dziesma. 

Plkst. 16.00 — Sanāksmes 
slēgšana. 


Datbības plāns 


3. diena: 

Plkst, 7,00 — Celšanās un 
mazgāšanas, 

Plkst. 715 — Telšu vē- 
dināšana. 

Plkst. 7,30 — Karoga pa- 
celšana, rikojurni 

Plkst. 7,40 — Brokastis. 

Plkst. 8,00 — Nodarbības 
(stajas mācība, sacen- 
sibas). 

Plkst. 1100 — Telšu sa- 
kārtošana. 

Plkst. 11,30 — Peldēšanās. 

Plkst. 12,00 — Pusdienas. 

Plkst. 12,330 — Atpūta. 


Plkst. 1400  — Nodar- 
bības. 
Plkst. 1600 — Launags. 


Plkst. 16,30 — Atputa. 
Plkst. 17,000 — Rotaļas. 
Plkst. 19,00 — Vakariņas. 


Plkst. 19,30 Karoga 
nolaišsna. 

Plkst. 20,00 — Uguns- 
kurs 

Plkst. 21,530 — Gulētie- 
Šana 

Plkst. 22,00 — Klusums. 


Mazajiem: 


l. sanaksme: 

Plkst. 16,00 — Inspekcija. 

Plkst. 16,05 — Ekskursija 
uz tuvāko dārzsaimnie- 
cību. Saimniecības ap- 
skate. Vakariņas. Dzies- 
mas un mazajo priekš- 
nesumi majas ļaudīm. 

Plkst. 20,00 — Atgrieša- 
nās mājās. 


4, diena: 


Plkst. 7,00 — Celšanās un 
mazgāšanās. 

Plkst. 7,15 — Telšu vē 
dināšana. 

Plkst. 7,30 — Karoga pa- 
celšana, rīkojumi. 

Plkst. 7,40 — Brokastis, 

Plkst. 800 — Nometnes 
nojaukšana 

Plkst. 11,00 — Pusdienas, 

Plkst. 1200 — Karoga 
nolaišana un nometnes 
slēgšana. 


2. sanāksme: : 

Plkst. 16,00 — Inspekcija. 

Plkst. 16,05 — Tautiskās 
dejas. 

Plkst. 16,25 — Padarītā 
darba pārbaude. Norā- 
dijumi, kā sagatavoties 
ražojumu apskatei. 

Plkst. 16,50 — 2 kopējas 

dziesmas: „Kur tu 
skriesi, vanadziņi ?* un 
„Mazpulku maršs. 

Plkst. 17,000 — Sacensī- 
bas volejbolā. 

Plkst. 17,30 — Sanāksmes 
slegšana. 

















1939. gada jūnijā 
3. (18.) nr. 


Karoga nesēji 


Mūsu dzīve 


ALFONS FRANCIS 


Jūs veraties uz mūsu soļiem, 
Kaut zemes smagme viņos skan, 
Kur pāri ejam sausiem oļiem, 
Pa pēdām vārpas briestot tvan. 


Mūs neaicina tādēļ druva, 

Lai maize vien tur aug, ko kost. 
Mums pati dzīvība ir tuva, 

Mēs nebeigsim to krāšņāk post. 


s U 





Mēs nekārojam tālab pulka, 
Lai diena laiski aiztek drīz — 
Tur klausamies no zīmju tulka, 
Kā mūžu dzīvot, kas tik īss. 





Met vakardienas sīko viltu 
Šīs dienas ugunīs, lai tas 
Kā sausi egļu zari sviltu, 
Jauns līdums 'sēklai atklājas. 


Jo tādēļ nedzīvojam dzīvi, 
Lai sāktu zūdīties un dvest. 
Mēs — jaunā karotāji sīvi, 
Kam tautu diženībā vest. 

Prezidenta loža 
jaunatnes pausmē 


M A 1 


Jaunatne, neļauj sev atņemt prieku par idealiem 


(Valsts Prezidenta Dr. Kārļa Ulmaņa runa jaunatnes pausmē 1939. g. 14. maijā) 


«Mīļā jaunatne — galvas pilsētas Rīgas un 
visas Latvijas jaunatne, šie tūkstoši, kas jūs 
esat pulcējušies 15. maija laukumā, un arī tie 
tūkstošu tūkstoši, kas noklausas šo brīdi savās 
mājās vai skolās pie radiofona, — esi sirsnīgi 
sveicināta, jaunatne, un esiet tāpat sveicināti 
arī vecāki un jaunatnes audzinātāji. 


Rīt būs 15. maija atceres diena, sevišķa atce- 
res diena 15. maijam, jo atjaunotā Latvijā mēs 
dzīvojam jau tagad 5 gadus. Un šodien, šīs ie- 
vērojamās dienas svinību ievadijumā, šodien šī 
stunda nu tagad ir tava stunda, jaunatne. Kā- 
pēc gan šī viena stunda ir nodalīta taisni jau- 
natnei? Tas ir noticis tādēļ, ka jaunatne mums 
visiem ir mīļa. Jaunatne ir mūsu nākotnes ce- 
rība un ķīla. Bet bez tam vēl arī jaunatni, 
jaunatni mūsu valstī mēs gribam ierindot šīs 5 
gadu atceres svinībās, lai ļoti iespaidīgi arī jau- 
natne izjustu un apzinātos 15. maiju pirms 5 ga- 
diem, 15. maija notikumu saturu, nozīmi un arī 
aicinājumu un saucienu. 

Šodien galvas pilsēta Rīga ir tik pilna skais- 
tuma un spožuma un arī prieka, kā nekad. 
Bet ne tikai svētku dienās Rīga izskatas tagad 
citāda kā agrākos laikos. Arī darba dienās Rī- 
gas seja ir skaistāka kā vēl pirms 2 gadiem, kad 
še šai pašā laukumā notika pirmā jaunatnes 
pausme. Rīga ir skaistāka, bet arī latviskāka 
kā jebkad agrākos laikos, kā arī laikmetā pirms 
īsajiem 5 gadiem.” Un vēl es ko teikšu: darba 
dienās Rīga ir arī darbīgāka. Rīga strādā, čakli 
strādā, ražo, ceļ un būvē. Un tas — ko es se- 
višķi gribu pasvītrot — nav tā tikai Rīgā vien, 
bet tas tā ir visā zemē. Visai zemei tagad ir 
jauna — drošāka, latviskāka un lepnāka seja 
(aplausi), rokas un galvas čaklākas, darbīgākas, 
un darba augļi krāšņāki un kuplākā daudzumā. 
Mēs tagad redzam un saskatam un varam dro- 
ši runāt par 15. maija notikumu un pārvērtību 
sekām un ieguvumiem. 

Tautas spēks ir audzis. Tautas darba griba 
nostiprinājusies. Tautas pašapziņa cietāka ta 
pusi, jo l5. maijs pirms 5 gadiem atkal atdeva 
mums ticību sev un savam spēkam, paļāvību uz 
sevi un paļāvību arī uz mūsu nākotni, atdeva 
mums atkal no jauna ticību nākotnei. 15. maijs 
nesa tautai veco, kādu laiku aizēnoto vienprā- 
tību, nesa jaunu vienību. Tagad tauta nokrata 
— un ir jau nokratijusi — pagātnes ēnas, tauta 
vēl beidz nokratīt pēdējās pagātnes ēnas, un 
kā vaiņagojums visam tam, ko 6s nupat minēju 
un vārdā nosaucu — tautas gods atmirdzēja 
jaunajā spožumā, apziņa par tautas godu atdzi- 
ma. (Aplausi.) 

Tautas goda spožumā atdzīvojās arī tautas 
ideali. Nostiprinas arvien vairāk doma par 
idealu svētību, idealu radošo, uz priekšu virzo- 
šo spēku. Apzināta vai neapzināta vērojama vi- 
sur maiņa dzīves parādību un dzīves vērtību 
sarindošanā. Idealais — tas, ko nevar olektīm 
mērīt un ko nevar svaros svērt, pamazām, bet 
redzami un jūtami virzas priekšplānā, atbīdī- 
dams uz pienācīgo vietu visu materialo. Gars 
svin savu uzvaru. (Aplausi.). Un tu, jaunatne, 
kuru spārno cēli, gaiši ideali, kurus sevī glabā 
vecākie jaunatnes vidū, kurus savā laikā atr1- 
dīs arī jaunākie un mācīsies tos cienīt un glabāt, 
— tev, jaunatne, par to ir prieks. Un šo prie- 
ku tu neļauj sev atņemt, neļauj sev atņemt 
prieku par idealiem. (Aplausi.) 

Bet, jaunatne, nemazini šo savu prieku arī 
tu pati. Kā jaunais pils Triju zvaigžņu tornis 
visgaišāk atspīd saules staros, tā arī idealus var 
aptumšot ēnas un pakrēslis. Jaunatne, to at- 
mini! Ir mantas, garīgas mantas: tavi ideali 
tavs raksturs, tavs gods un goda apziņa, tī 
va atbildība nākotnes priekšā, kam jārodas te- 
vī pašā. Šīm garīgām mantām jārodas tevī 
pašā, jaunatne. Šīs garīgās mantas tu nedrīk- 
sti jau sagaidīt gatavas, lai tās sev rokās ie- 


| 


kā 





? 





liktu. Tu nedrīksti uz tām visām gaidīt no ci- 
tiem ne mājās, ne skolā, ne sabiedrībā. 
Jaunatne, turi svētu un glabā cieši arī tautas 
brīvības idealu, tad paglabāta būs pati brīvība. 
Ja mēs pametam skatu kaut uz īsu brītiņu at- 
pakaļ mūsu vēsturē, tad mūsu domās atgriežas 
ziņas par brīvību vecu vecos laikos, par ierobe- 
žotu brīvību, par nebrīvību dažos brīžos; un tad 
atkal sākas tautas atmoda, tad atkal mēs re- 
dzam paceļamies brīvības nojautu, ilgas pēc 
brīvības. Mēs redzam, ka tauta sāk atkal pa 
jauniem ceļiem iet un sākas atkal par jaunu 
tautas idealu kalnā kāpšana. Viss tas labais, 
idealais nāca atpakaļ soli pa solim. Mēs zinam, 
ka papriekšu bija tikai saukšana un modināša- 
na; tad sākās cīņa. Cīņa sākumā notika tikai 
vārdiem un rakstiem. Bet tad jau mūsu tauta 
piedzīvoja, un mēs to vēl tagad skaidri izpro- 


tam — ka jau toreiz vārds kļuva par spēku. 
(Aplausi.). | 
Tad sākās cīņa darbiem — diendienas dar- 


bā, un beidzot arī cīņa patiesi kaujas laukos, 
kas parasija upurus, smagus upurus, kas prasi- 
ja arī asinis un dzīvības par mums visiem, par 
tevi, jaunatne, par tavu nākotni, par gludākiem 
ceļiem visai tavai dzīvei. (Aplausi.) Visus šos 
upurus, šīs brāļu izlietās asinis, šīs dārgās dzīvī- 
bas, atdotās par zemi, tautu, valsti — tos turi 
svētus mūžībā, varoņu darbus un varoņus at- 
minēdamās un godinādama. To es arī šini 
brīdī pasaku tev, jaunatne, šinī vietā — sirmās 
Rīgas sirdī. Arī šinī brīdī mēs godināsim varo- 
ņus un viņu piemiņu. 

(Valsts Prezidents apstājas runāt, un no ar- 
ķibiskepa katedrales atskan zvani latvju tau- 
tas varoņu piemiņai, Pēc šī piemiņas brīža 
Valsts Prezidents turpina:) 

Jaunieši! Savās sirdīs ieslēdziet un visu mū- 
žu uzticīgi glabājiet solijumu, svētu solijumu, 
ka jūs brāļu un tēvu, māsu un māmuļu cīņas 
un upurus neaizmirsīsiet, ka jūs centīsaties ar 


Jaunatne nāk 





sirds degsmi pildīt sūtību, ko uzliek jums šīs 
cīņas un upuri. Apņematies nekad nepagurt, 
nekad neļaut dzist ticībai, ticības un paļāvības 
liesmai jūsu sūtībai. Apņematies un apsolaties 
atjaunotā Latvijā pildīt visus pienākumus tau- 
tas un valsts labā, cītīgi strādāt savā darbā, bet 
par visu augstāk turēt tautas un valsts labumu, 
lai mūžam paliktos savas slavas augstumā mū- 
su tēvijas Latvijas sarkan-balt-sarkanais ka- 
rogs. (Aplausi.) 

Jaunatne Rīgā, Kurzemē, Zemgalē, Vidzemē, 
Latgalē! Skatoties mūsu tagadējā dzīvē, mēs 
varam teikt: darbs rit, darbs nestājas. Un to 
vērodams un skatīdams un izjuzdams šī darba 
jauno, neparasto pulsējumu, Latgales dzejnieks 
Jānis Klīdzējs šinīs dienās raksta šādus vār- 
dus: 

«Kur tāda steiga? Vai dienai mazāk stundu 
palicis? Ai, nē! Tas nav noticis. Ir cits kas 
brīnišķīgāks noticis: manas dzimtenes Latgales 
gara atvaros ir jauni atradumi nākuši klāt, šis 
gars sevī atradis jaunu balsi un pavēli visai sa- 
vai dzīvei — katrai stundai jāizpeld, piepildī- 
tai jauniem darbiem! Tikai tā mēs varam cel- 
ties, tikai tā mēs varam augt! 

Pats Dievs debesīs var priecāties, ka ar šo at- 
radumu viņa ļaužu stundas še zemes virsū ir 
skaistākas un bagātākas kļuvušas, jo ļaudis vai 
rāk nesaka: cik diena ir gara. Viņi saka: Dievs, 
cik gan tā diena ir īsa!» 

Un mēs varam no savas. puses, šajos vārdos 
noklausijušies, visi vienbalsīgi, vienprātīgi un 
ar vienotu sirdi pie sevis atkārtot to pašu un 
arī pievienoties visi šiem vārdiem. Šie vārdi 
būs mums uz priekšu it visiem — ne tikai tiem, 
kam tie tieši domāti viņus rakstot, bet mums īt 
visiem jauns skubinājums, jauns mudinājums. 

Tagad viens vārds arī jums, audzinātāji, vē- 
cāki. Gādājiet ar sirds un dvēseles spēkiem, 
lai mūsu jaunatne, jums uzticētā jaunatne, iz- 
augtu mājās un skolās tieši dzīvei pašai, nevis 





dzīves ēnai, (aplausi) 1ai izaugtu jaunatne, kas 
nebīstas no dzīves vētrām, kas ir spējīga un arī 
gatava stāties tām pretim; lai izaugtu jaunatne, 
kas mīl darbu, kas nebīstas: no dzīves cīņām, 
jaunatne, kas nevairas no darba un dzīves uz- 
devumiem, (aplausi) nevairas no grūtībām; 
jaunatne, kas nemeklē vieglāko darbu un aiz- 
sargāto vietu dzīvē. Bet lai tai neviens šķērslis 
nebūtu par augstu, neviena grūtība par lielu, 
lai tā izaugtu tāda, kas pati savus uzdevumus 
veic, savu darbu padara, to_labi padara un ar 
to iekaro savu vietu dzīvē; jaunatne, kas ne- 
meklē atbalstus, (aplausi) kas droša, pašapzi- 
nīga, spēka pilna iet iekšā dzīvē ar cerību uz- 
varēt, — nē, teiksim droši vēl vairāk: ar drošu 
pārliecību un apziņu, ka uzvarēs visos laikos, 
visos savos dzīves darbos. (Aplausi.) 

Un tad vēl: izaudzējiet patriotisku jaunatni, 
jaunatni, kas lai būtu vienības idejas nesēja, 
paudēja un arī pildītāja, jaunatni, kas gatava 
pašaizliedzībai katrā laikā un katrā vietā, lai 
labāk kalpotu tautai un tēvijai. (Aplausi.) 





Īai šie teikumi, kurus jūs nupat dzirdējāt, 
varētu patiesi arš piepildīties, — jums šinī brī 
dī vai vēlāk ienāks prātā doma: jā, bet vēl jau 
tur kaut kas cits arī ir vajadzīgs; jūs domāsist, 
ka arī man viens otrs solis še vēl būtu jāsper. 
Esiet droši: noliktā laikā arī tas notiks! (Ap- 
lausi.) Notiks viss tas, kas var nest svētību un 
labumu ir valstij, ir tautai, mūsu tēvijai Latvi- 
jai. Tikai tev, jaunatne, no pirmā brīža līdz 
pēdējam elpas, vilcienam jābūt sagatavotai un 
gatavai pastāvīgā modrībā jau tagad savos dar- 
bos, kuri tev liekas mazāki un šaurāki, un arī 
vēlāk, kad tavi darbi taps lielāki un plašāki, 
būt gatavai no savas puses visu izpildīt, visu, 
ko tēvzeme var prasīt. (Aplausi.) Ja mēs katrs 
savu tiesu būsim darijuši un padarijuši, tad mēs 
redzēsim un piedzīvosim, ka tad Dievs grib sar- 
gāt Latviju, mūsu valsti, ka Viņš ir to sargājis 
un sargās. Tāpēc mūsu valsts himna lai vienā 
balsī atskan no mums visiem: Dievs, svētī Lat- 
viju!» zs 

Atzinība un sods jaunatnes audzināšanā 


Dr. J. STUDENTS 


Jautājums par atzinību un sodu jaunatnes 
audzināšanā ieņem vienu no visredzamākām 
vietām audzināšanas sistemā. Tomēr te ir sava 
dīvainība, un proti, kaut gan atzinību un sodu 
audzināšanas p r aksē piemēro ļoti bieži, to- 
mēr šā jautājuma teoretiska iztirzāšana 
vēl šimbrīžam palikusi novārtā. Plašāki un 
dziļāki pētijumi apcerējamā jautājumā, bet it 
sevišķi par atzinību audzināšanā pat Vakarei- 
ropas valstīs sastopami samērā reti. Publicē- 
tajos rakstos visvairāk ir runa par sodu, it 
īpaši miesas sodu, tā vajadzību vai nevajadzī- 
bu, bet mazāk skarta soda, tāpat arī atzinības 
būtība un jēga. Arī šā raksta autors neapzinas 
sevi spējīgu tematā sprausto jautājumu pilnī- 
gi atrisināt, tomēr vienu otru principalu pār- 
liecību, kam varētu būt vērtība tieši latviešu 
jaunatnes audzināšanā, cerams, izdosies izteikt 


un noskaidrot. | 


Iekams pieiet atzinības būtībai un vērtībai, 
tāpat arī soda būtībai un nozīmei, jādod atbil- 
de uz jautājumu par audzināšanu, tās galve- 


najiem grūtumiem un traucējumiem. 


Ikviens cilvēks, kādu to redzam savā priek- 
šā, ir tāds un ne citāds galvenām kārtām ar 
audzināšanas palīdzību. Tiesa: arī iedzimtībai 
ir:sava nozīme, bet audzināšanas vērtība ar to 
nekļūst mazāka. Bez tam iedzimtība ir no 
paša cilvēka gandrīz neatkarīga likumība, ka- 
mēr audzināšanas iespējas atrodas mūsu pašu 
varēšanā, un taisni šis apstāklis vēl jo vairāk 
paceļ audzināšanas vērtību. 

Audzināšanu var saprast kā neapzinātu un 
apzinātu cilvēka būtnes ietekmēšanu. Audzi- 
nāšana savā neapzinātajā veidā sastopa- 
ma visbiežāk: ikviens cilvēks, pats nemaz ne- 
domādams, ietekmē otru, ja vien viņš ar to 


atrodas tiešā attiecībā un sakarā. Tā, piem.,, 


jau bērni nereti atdarina savu vecāku vai citu 
ļaužu kustības, skolēni dažkārt dara pakaļ sa- 
viem skolotājiem, piem., sejas vaibstu ziņā. 
Mēs, pieaugušie, parasti atveidojam tādas citu 
pieaugušā izturēšanās formas, kas mums lie- 
kas patīkamas un pieņemamas. Īr pareizi, ka 
vienā otrā gadijumā šī atveidošana sākas ap- 
zināti, bet jau dažus mirkļus vēlāk tā izpau- 
žas bez apzinīgas apsvēršanas. Tamdēļ viegli 
saprotams, cik daudz viens pārņem no otra gan 
labu, gan sliktu paraugu, attiecīgajā brīdī par 
to nedomādams. Šādā veidā saprasta audzinā- 
šana gandrīz ir tas pats, kas visa dzīve, un var 
teikt, ka viens audzina otru, visi visus, viens 
visus, visi vienu un katrs pats sevi. Audzinā- 
šana šādā neapzinātā izpausmē ir tik pat pla- 
ša, cik daudzpusīga visa dzīve. Šis apstāklis 
katrā ziņā jāņem vērā, izsakot audzinamam at- 
zinību vai arī ķeroties pie viņa sodīšanas. 


Tāpat tas ir ar audzināšanu apzinātā 
veidā, tikai tā izpaužas citādi. Audzinot sevi 
vai otru apzināti, mēs vairāk vai mazāk skaidri 
apzinamies audzināšanas mērķi un līdzekļus, 
un audzinamo virzam šā mērķa virzienā, pie 
kam arī audzinamajā cenšamies panākt audzi- 
nāšanas apzinīgu sapratni. Šī reizē ar to ir au- 


dzināšanas šaurāka forma un reizē arī tās 


pareizākais veids. Šai audzināšanā skaidri iz- 
ceļas pieci momenti: audzinātājs, audzinamais, 
mērķis, līdzekļi un pati audzināšanas darbība. 
Te audzinātājs cenšas audzēkni ietekmēt vir- 
zienā uz skaidri apzinātu mērķi, un audzēknis 
tāpat apzinīgi tiecas saprast audzināšanas nozī- 
mi. Abi <— audzinātājs un audzinamais — 
šāi norisē ir aktīvi un apzinīgi. Tamdēļ te 
audzinātājs atbild par savu darbību, un no au- 
dzinamā iemesls sagaidīt viņa audzināšanā ce- 
rētās sekmes. Saprotams, ka atzinības un so- 

da jautājums šai audzināšanas formā iegūst vēl 
skaidrāku vietu, nekā neapzinātajā audzināša” 
nā: tur, kur audzinātais apzināti virzīts un va- 
dīts uz noteiktu mērķi, un kur viņš tāpat ap- 
zinīgi centies saprast, ko no viņa grib, tur at- 
zinībai un sodam pavisam cits pamats un vie- 
ta, nekā, ja viens otru audzināšanā ietekmē n-- 
apzināti. 

Pievēršoties zīmīgajiem audzināšanas grū- 
tumiem, jāsaka, ka tie ir trīs: ļauna iedzimtī- 
ba, nelabvēlīga vide un vaina pašā audzinātājā. 

Ļauna iedzimtība nav nekas cits, 
kā dažādu fizisku vai psichisku vājību un trū- 
kumu dispozicijas jeb. ierašas. Citiem vār- 
diem: tas ir nelabvēlīgais «bioloģiskais pūrs», 
ko viens otrs pēctecis manto no saviem priekš- 
tečiem. Mēs zinam, ka iedzimst, piem., ķer- 
meņa konstrukcija ar dažādajām tā pazīmēm, 
kā: ķermeņa formu, ādas, matu, acu krāsa; 
tāpat arī slimības, piem., sifiliss, chemofilija 
u. c. Iedzimtības likumībai pakļauta arī psi- 
chiskā konstitucija, resp. gara dāvanas un tīi- 
kumiskās īpašības, tā ka var teikt, ka apdā- 
vinātiem priekštečiem dzimst arī apdāvināti 
pēcteči, un tikumiskajā ziņā vērtīgāki individi 
spēj laist pasaulē arī pilnvērtīgākus bērnus. 
Pavisam citādi ar garīgajā ziņā defektivajiem 
priekštečiem un tikumiskajā ziņā mazvērtīgiem 
vecākiem: viņu bērni nav tik apdāvināti un 
nav arī pietiekoši vērtīgi kā tikumiski indi- 
vidi. Ir gan taisnība, ka iedzimtības mācība 
zīmējoties uz cilvēkiem vēl nav devusi pēdē- 
jo skaidrību, bet neapšaubams tas, ka tie ve- 
cāki, kas ir ar trūkumiem fiziskajā un psichis- 
kajā ziņā, nevar cerēt uz miesīgi un garīgi 
pilnvērtīgiem bērniem, un bērni, kam iedzimti 
fiziski vai psichiski trūkumi, sagādā daudz lie- 
lākus grūtumus audzinātājiem, nekā bērni ar 
labu bioloģisku pūru. Tas pats sakams arī par 
pieaugušajiem, kam iedzimti trūkumi parādi- 
jušies vēlāk: arī viņi nespēj veikt tos uzde- 
vumus, ko veic ļaudis ar labām iedzimtajām 
dotībām. Saprotams, ka no atzinības vai soda 
viedokļa ar labām iedzimtajām dotībām indi- 
vids pelna pavisam citu pieeju un vērtējumu, 
nekā cilvēks ar iedzimtiem trūkumiem, pie 
kam, ja jautātu, kā iespējams cīnīties pret ļau- 
nu iedzimtību, nebūtu citas atbildes, kā _— 
pilnvērtīgāku individu sagatavošana vispirms 
ar audzināšanas palīdzību un pēc tam ar ra- 
ses uzlabošanas bioloģiski - mediciniskajiem 
līdzekļiem. Īsi sakot, lai uzlabotu pēc- 
tečus, pa priekšu jālabo priekš- 
teči. Bērnu labums atkarājas no vecāku la- 
buma. 

Nelabvēlīgā vide nav nekas cits, kā 
slikti audzināšanas apstākļi, neizdevīga un ne- 
piemērota audzināšanas socialā apkārtne. Ar 
to nav mazāka cīņa, kā ar sliktu iedzimtību. 
Ir daudz faktu, kas apliecina nepiemērotu au- 
dzināšanas apstākļu ietekmi. Novērots, piem., 
ka jaunietis, kas nāk no krietniem v*cākiem, 
nokļūdams nelabvēlīgā vidē, bieži vien no- 
klīst neceļos. Tā ir t.s. «slikto draugu» 
vai, kā nereti mēdz teikt, «sliktas sabiedrības» 

ietekme. Pirms pasaules kara un vēl kara 
laikā tepat Latvijā kalpu bērni muižās ļoti bie- 
ži noklīda neceļos, jo tur dažkārt trūka labu 
pamācību un par visām lietām labu paraugu. 
To pašu var teikt par liel- un pasaules pilsētu 
nomalēm, kur noziedzīgi elementi audzina ar- 
vien jaunus noziedznieku kadrus. Ir liels jau- 
tājums, vai cilvēkam iespējams izaugt par go- 
dīgu un krietnu, ja viņš izslēgts un norobežots 
no cēliem piemēriem. Tiesa gan, ka cilvēkiem 
ar labām iedzimtajām dotībām daudz vieglāk 
pārspēt pavedinātājus un kārdinātājus iespai- 
dus, tomēr arī viņi nav pasargāti no sliktām 
nejaušībām. Tāpat ir pareizi, ka, ja jaunietis, 
kas nāk no labiem vecākiem un krietniem 
priekštečiem, nokļūst sliktā sabiedrībā un zi- 
namu laiku viņa tikumiskais līdzsvars sašķo- 
bas, mainoties apstākļiem, tomēr spēj atgriez- 
ties uz pareizības ceļa, jo viņa iedzimtās dotī- 
bas ir vērtīgākas, nekā tam, kam krietnu ie- 
dzimtu īpašību pamati nav tik spēcīgi. To- 
mēr, kā vienā, tā otrā gadijumā vides nozīme 
nav zemu vērtējama. Vide ir visu to apstāk- 
ļu kopa, kur cilvēks aug un veidojas. Jo la- 
bāki šie apstākļi, jo izdevīgāk tas cilvēka ga- 
rīgajai un tikumiskajai augšanai. Tamdēļ, 
lai cilvēku labotu, jālabo tā vi- 
de, kādā viņš veidojas. AĀrī te tā- 
pat kā par iedzimtību sakams: iekams audzi- 
namam izteikt atzinību vai ķerties pie viņa s0- 
dīšanas, skaidri jāzina vide, kādā viņš dzīvo, 
un kādu iespaidu tā atstāj uz viņu. Sabied- 
riskās vides labošanā nedrīkst 
būt vienaldzības. Ja mēs, pieaugušie, 
viss viens, vai esam diplomēti audzinātāji vai 
nē, redzam, ka bērni, pusaudži un jaunieši 
uzvedas slikti, mūsu uzdevums viņus piemērotā 
veidā darīt uz to uzmanīgus, kaut arī tas ne- 
būtu tieši mūsu uzdevums. Te nevietā parastais 
izteiciens: «tā nav mana darīšana». Nē, tā ir 
gan mūsu un visu mūsu lieta, jo mēs visi at- 
bildam par visiem. Atkarībā no tam, kā mēs 
katrs savā sabiedriskā vidē izturamies, šī vid” 
arī veidojas. 

Lai cik neticami tas liktos, tomēr neapšau- 
bams, ka grūtumi jaunatnes audzi- 
nāšanā var rasties arī sakarā ar 
vainām un trūkumiem audzinā- 
tājā. Šis apstāklis audzināšanas gaitā visai 
zīmīgs. Ne vienmēr.vaina meklējama audzēknī. 
Ir gadijumi, kur audzinātājs nosoda. savu au- 
dzēkni, būdams pārliecināts, ka pēdējais vai- 
nīgs, kamēr patiesā vaina meklējama viņā pašā. 
Tā, piem., dažs skolotājs klasē pats ar savu iz- 
turēšanos ir par iemeslu audzēkņu trokšņošanai 
un nepaklausībai un kaut gan viņa dusmas brā- 
žas uz audzēkņu galvām, faktiskais vaininieks 
ir viņš pats, kaut gan viņš pats to neapzinas. 
Lai minam tikai savādo dīvainību audzinātājā, 
kad viņš no laipnas un mīļas izturēšanās pēkšņi 
pāriet uz skarbu un bargu vai arī otrādi, kas 
audzēkņus nepatīkami pārsteidz, tā ka au- 
dzēkņu disciplīnas traucējuma iemesls ir pašā 
audzinātājā, un ja viņš lieto sodus, ar to neap- 
zinīgi nosoda pats sevi. 'Tāpat par iemeslu au- 

dzēkņu nerātnībām var būt, piem., dīvains sko- 
lotāja izskats, trūkumi un traucējumi ķermenī, 
nevērība pret sevi, nolaidība apģērbā un par 
visām lietām saskaņas trūkums vārdos un dar- 
bos (vaina tikumiskajā raksturā). Lūk, kamdēļ 
audzinātājam vispirms jāpazīst 
sevi un jābūt patiesīgam pret se- 
vi. Iekams vērtēt audzēkni, jāvērtē pašam se- 
vi un iekams ķeras pie soda, jāpadomā, vai pats 
neesi par iemeslu tādai un citādai audzēkņa *ī- 
cībai, par ko viņu gribi sodīt. 

Jautājot pēc audzinamā īpašībām, kas audzi- 
nātāja darbu atvieglina un kas reizē ir arī 
ļoti vēlamas īpašības, jāmin uzmanī- 
ba, interese, uzņēmība, cenšanās, paklausība, 
draudzība, pašdarbība, atsaucība, drosme, pie- 
nākuma apziņa u. tml. Ja audzinamajā šādas 
pazīmes ir vai pamazām rodas, audzinātājs jūt 
savu darbu vieglāku, rosīgāku, jaukāku. Da- 
žos audzinamajos tās jau parādas iedzimtajos 
pamatos, citos -- tikai gausi mostas un veidojas. 
Kur ir šādas īpašības, tur pēc sodiem vajadzī- 
bas nav un ir vieta tikai atzinībai. Sevišķi liela 
nozīme čaklumam, kas, blakām apdāvinātībai, 
ir cilvēka panākumu galvenais pamats. 

Pavisam citādi ir ar audzinamā īpašībām, kas 
visā audzināšanas un mācīšanas darbā rada 
traucējumus un bieži vien neziņu, ko un 
kā labāki darīt. No šai ziņā zīmīgākajām au- 
dzēkņu negativajām īpašībām minēsim: nepa- 
klausību, ietiepību, spītu, kūtrumu, nolaidību, 
nekārtību, pierunāšanu, uzkūdīšanu, neizslēdzot 
arī tādus pārkāpumus un noziegumus kā melo- 
šanu, zagšanu u. tml. Bez tam pašā audzinā- 
tājā dažkārt ir traucētājas īpašības, piem., ne- 
zināšana, nevērība, nevaļa u. t. t., — kas viss 
kopā:ņemot audzināšanas norisē rada grūti pār- 
varamus šķēršļus. Pie šām traucētājām īpašī- 
bām vēl nāksies atgriezties, bet tagad iztirzā- 
sim atzinības jautājumu, mēģinot atsegt atziņas 
būtību un vērtību. 

Atzinība ir morāls gandari- 
jums par labu nodomu vai darbu. 
Ja audzēknis skolā, karavīrs armijā, ierēdnis 
iestādē u. t. jopr. labi veic savu uzdevumu, at- 
tiecīgais skolotājs, virsnieks, priekšnieks savam 
pakļautajam izteic atzinību. Atzinības faktā vis- 
pirms ir princips, ka atzinības, teicējs nav 
vienaldzīgs pret to, kam viņš atzinību iz- 
teic. Tas visai zīmīgs apstāklis. Atzinības tei- 
cējs savā solī apliecina, ka viņš ir uzmanīgs 
pret uzdevuma pildītāju. Bet ko iegūst atzinī- 
bas saņēmējs? Tas manto jaunu sparu 
turpmākajā darbā. Atzinības saņēmējs redz un 
noskārš, ka viņa centienus un sekmes ie vēro. 
Viņš mana un saprot, ka nestrādā tikai sev, 
bet arī citiem, un ka labs nodoms vai darbs jau 
nes vērtību sevī. Šis vērojums ir varens paš- 
audzināšanas līdzeklis. Atzinība glabā sevī to 
dziļo un auglīgo principu, ka ikviens labs no- 
doms um darts ir vērts, lai to ievērotu. Vai pavi- 
sam var pielaist domu, ka labie centieni un pa- 
nākumi paliktu neievēroti? Vai neuzmanība 
un vienaldzība te vietā? Vai kaut mirkli drīkst 
galvā ieņemt domu, ka labais nepelna, lai to ie- 

vērotu? Ja kur tas notiek, tā ļoti nožēlojama 
lieta. Vajaga taču ievērot, ka atzinība au- 
dzina nevien atzinības saņēmēju, 
bet arī tās izteicēju. Kātas iespējams? 
Tas ir gluži tāpat kā ar palīdzētāju un palīdzī 
bas saņēmēju. Ir taču tā, ka arī tas, kas otram 
vajadzības brīdī palīdz, pats tikumiski aug. 
Taisni šai apstāklī meklējams izskaidrojums 
pazīstamajam izteicienam, ka daudz labāki ir 
palīdzēt nekā palīdzību saņemt. Tas, kas pa- 
līdzību lūdz un saņem, jūtas nevarīgāks, atka- 
rīgāks, vājāks; turpretīm tas, kas palīdzību 
piesola un dod, šai brīdī stiprāks, brīvāks, ne- 
atkarīgāks. Saprotams, ka šī neatkarība, stip- 
rums, brīvība palīdzētāju audzina. Bet tāpat 
aug arī palīdzības ņēmējs: ja vien viņš apzi- 
nīgs un pateicīgs, iegūdams palīdzību, viņš 
kļūst stiprāks, brīvāks, neatkarīgāks. Un glw 
ži tāpat ar atzinību. Atzinība ir tik svarīgs 
morāls apstāklis ļaužu attiecībās, ka vajadzī- 
bas gadijumā to izteikt ir pienākums, pie 
tam — svēts un cildens pienākums. 

Ieejot dziļāki atzinības būtībā, jāpasvītro, ka 
atzinība ir īpats nodoma vai dar- 
ba vērtējuma rezultats. Atzinība ne- 
var būt bez vērtējuma, un tā pati par sevi jau 
ir zinams vērtējums. Atzinību nemaz nav pa- 
mats izteikt bez lietas apstākļu dziļāka izvērtē- 
juma. Tikai tad atzinībai ir pozitīva vērtība. 
Bet kādi būtu svarīgākie vērtēšanas priekšno- 
sacijumi? Vai kurš katrs kuru katru darbā var : 
vērtēt? Saprotams, ka nē. Vispirms nepiecie- 
šams, lai vērtētājs (ja viņš atklāti un oficiali 
vērtēšanu izdara), būtu labāks attiecīgā darba 
un uzdevuma pazinējs nekā vērtējamais. Ti- 
kai tad vērtēšanai ir nozīme. Šo domu vēl var 
izteikt citādi: kritizēt otru būtu at- 
ļauts tiktam, kas attiecīgā speci- 
alitatē pārāks par kritizējamo 
vai mazākais līdzvērtīgs tam. Šai 
ziņā daudz grēkojam. Ir tiesa, ka savus perso- 
nīgos iespaidus par otra darbu var izteikt ik- 
viens. Bet pavisam cita lieta ir objektiva, vfi- 
ciāla un atklāta kritika. Te ļoti nepieciešams, 
lai vērtētājs būtu nekādā gadijumā ar mazā: 
zināšanām un saprašanas nekā vērtējamais. Ti- 
kai tad vērtēšana ir ieguvums tiklab vērtēja- 
mam kā vērtētājam. Otrs nosacijums atzinība: 
izteikšanā, resp. vērtēšanas izdarīšanā ir nea t- 
karība no personīgām simpaāti- 
jām vai antipatijām; citādi sakot, — 
pilnīga objektivitate. Tam, kas atzinību 
otram izteic, viņu vērtēdams, jāpaceļas pāri 
katrai subjektivitatei. Citiem vārdiem: ne per- 
sona te svarīga, bet darbs; ne subjekts, bet 
objekts. "Tas nav viegli. Bet kā citādi lai nāk 
pie taisnības un patiesības? Vai audzināšanas 
un mācīšanas darbā šai ziņā var būt panākumi, 
ja audzinātājam ir, kā mēdz teikt, personīgi 
mīluļi vai ienaidnieki? Vai tad viegli nevar no- 
tikt, ka atzinību izteic tam, kam tā nepienākas, 
un paliek neizteikta tam, kam pienākas? Acīm 
redzot, atzinība negrib būt ne viegli dodama, 
ne ņemama. 

Vērojot atzinības izpausmes formas, šķiet, 

ka tās varētu ierindot sekojošās pakāpēs: patei- 
Cība, uzslava, godalga resp. medalis, ordenis. 
Pateicība būtu pirmā atzinības pakāpe. Tā 
var izpausties tiklab mutes vārdos kā rakstiski. 
Piem., armijā augstāko priekšnieku dienesta 
vārdā nerēti pateicas vienam vai otram zemā- 
kajam par sekmīgu uzdevumu veikšanu. Tāpat 
pateicība iespējama civilattiecībās. Uzslavu 
varētu uzlūkot par otru atzinības pakāpi, kas 
lielāko tiesu izteicas sevišķā uzslavas rakstā vai 
diplomā. Pirms pasaules kara uzslavas raksti 
figurēja agr. Krievijas skolās un arī tagad.ir 
dažās valstīs, pie kam uzslavas raksta izsnieg- 
šana saistīta ar sevišķu svinību ceremoniālu. 
Godalģa resp. medalis vai ordenis bez 
rakstiska atzinuma satur vēl naudas balvu vai 
arī metala zīmi tādā vai citādā veidā, un ir 
augstākā atzinības pakāpe, ko parasti piešķir 
valsts vai privatorganizacija. Kamēr pateicība 
kā sevišķs atzinības veids nekad nav apstrīdēts, 
bet vienmēr kulturalā sabiedrībā uzskata par 
cildenu un cēlu pienākumu, tikmēr uzslavas un 
godalgas ar visiem to atributiem kā atzinības 
materialā forma bieži apstrīdētas. Ir ļaudis, 
kas šāda veida atzinību nepieņem. Piemēri pat 
starp valstsvīriem u. c. ievērojamiem darbinie- 
kiem. Kā šeit nostāties? Kāds viedoklis pa- 
reizs? — Neņemoties šo jautājumu te pilnīgi 
atrisināt, teiksim, ka principā katra at- 
zinības veida, ja vien tas objek- 
tīvs, audzinātāja vērtība neno- 
liedzama. Cilvēks, kas saņem atzinību tādā 
vai citādā veidā, reizē ar to gūst jaunus spēkus 
turpmākam darbam. Liela audzinātāja un 
valstiska nozīme ir valsts balvām un ordeņiem. 
Tiesa, ka šai ziņā pastāv domstarpības, un ir 
daži, kas par balvām un ordeņiem tikai pasmīn. 
No savas puses teiksim, ka arī te tāpat kā vi- 
sur citur nepieciešama lietas apstākļu sapraša- 
na. Balvu, medaļu, krustu, ordeņu kā sevišķu 
atzinības veidu nozīmi vajaga vērtēt ne tik 
daudz no personīgā kā valsts viedokļa. No per- 
sonīgā viedokļa dažreiz balva liekas nepietie- 
koša. Ir gadijumi (arī pie mums Latvijā), kur 
dažs, viņam piešķirtu valsts atzinību. (teiksim, 
zinamas pakāpes ordeņa veidā) nepieņem un 
atsūta valstij atpakaļ, jo viņam liekas, ka viņš 
nav novērtēts pietiekoši-augstu. Ja jau nav, tad 
lai nav. Cits atkal, atzinību gaidīdams un nesa- 
ņemdams, domā: «Es nekādu ordeņu neatzīstu». 
Bet ja nu vēlāk gadas, ka viņam ordeni piešķir, 
tad viņš jau runā citu valodu. Saprotams, ka 
šādām subjektīvām pārliecībām patiesība nav 
noskaidrojama. Jānostājas no valsts viedokļa. 
Valstij nav vienalga, kā katrs tās pilsonis no- 
vērtē tās atzinību, tās lēmumu. No valsts vie- 
dokļa jāsaka, ka ikvienam jāstrādā pienākuma, 
nevis atzinības dēļ. Tas pats, protams, jāap- 
zinas ikvienam pilsonim. Bet ja nu, teiksim, 
kāds darbinieks ir neapmierināts ar viņam pie- 
šķirtu atzinības pakāpi un tai pašā laikā sakās 
neatzīstam nekādus ordeņus, medaļus vai 
krustus, tad tas taisni pierāda viņa interesi par 
šādām lietām, un apliecina ar to, ka viņš lab- 

prāt strādā atzinības, nevis pienākuma dēļ. Ir 
taisnība, ka attiecīgajām valsts amata perso- 
nām diezgan grūti izšķirt, kam izteikt atzinību; 
kam nē, un taisni tamdēļ jau pilsoņiem resp. 
darbiniekiem tik sevišķi nebūtu jāuztraucas, ja 
viņi kādreiz, kā mēdz teikt, «apieti», jo galve- 
nais tomēr ir un: paliek darbs un pienākums. 
Gluži tāpat kā nevienu darbu nevar pilnīgi no- 
vērtēt ar samaksu, arī atzinība nereti nav pilnī- 
ga un dažkārt ir nevietā. Bet par to nebūt nav 
jāuztraucas. Pavisam nepielaižama 
lieta ir valsts vai sabiedrības 
piešķirtās atzinības atraidīšana. 
Kādu atzinību valsts vai sabie- 
drība dod, tāda jāpieņem. Visbēdī- 
gāk tad, ja viens otrs atzinību atstumj publiski, 
it kā ar to lepodamies. Šai ziņā viņš apliecina 
inteliģences trūkumu, kaut arī citādi viņš būtu 
at nopelniem. Tas ir tāpat, ja atgrūztu mums 
draudzīgi pretim stieptu roku. Jāstrādā nevis 
atzinības, bet pienākuma dēļ, . un jā atzinības 
nav tad, kad to, varbūt, gaidam, tas lai nemazi- 
na mūsu labo gribu, bet ja atzinībaneap- 
mierina mūsu godkāri, vispirms, 
padomāsim, vai uztraukums un spītība 
vietā. Atzinība ir un paliek vairāk blakus lie- 
ta, kamēr centrā stāv pienākums, uzticībā, 
darbs. 

Ar nulē teikto atzinības jēga nav vēl izsmel- 
ta. Vai atzinība izteic tikai gandarijumu? Vai 
atzinības faktā neslēpjas kaut kas vēl dziļāks? 
— Jāteic, ka te ir vēl viena cita lieta, ko daž- 
kārt neievēro. Atzinības jēga nav tikai ganda- 
rijumā, bet arī prasībā, lai cilvēks, kam atzinī- 
ba izrādīta, turpinātu garīgi augt attiecīgā vir- 
zienā. Zinams sasniegums un atzinība par to 
nedrīkst nozīmēt apstāšanos, bet iešanu uz 
priekšu un celšanos uz augšu. No tā, kas 
atzinību saņēmis, sabiedrība gai- 
da arvien vēl vairāk. Taisni šai atzi- 
nības faktā arī dzimst doma, ka atzinība neno- 
zīmē pašapmierināšanās iestāšanos. Atzinība ir 
it kā kronis zinama darba posma noslēgumam 
un reizē sākums jaunam darbam. No tā, kam 
atzinība piešķirta, sabiedrība arvien gaidīs tai 
pašā virzienā vēl ko vairāk. Un tas pareizi, 
jo kā gudrības vārds saka: «Kam vairāk dots, . 
no tā vairāk prasa». Ir dažreiz jāpiedzīvo lie- 
tas, ka atzinības saņēmējs, sava goda apziņā it 
kā apreibst, pie kam netikai nolaižas darbā un 
centienos, bet sāk izturēties lielīgi un pie- 
dauzīgi. Viņa pagodinājums ierosinājis vi- 
ņā iedomību un pārākuma apziņu, ko izdevīgos 
apstākļos viņš sāk izrādīt. Kā te skatīties? Kā 
šādu parādību novērst? Tāda rīcība, protams, 
apkaunojoša. Te laikam, nevar līdzēt citādi, 
kā ar stingrāku izturēšanos no attiecīgo per- 
sonu vai iestāžu puses: tam, kas nav pratis cie- 
nīt viņam dāvāto atzinību, tā tiek atņemta, un 
viņu daudz smagāki soda. Ar to, protams, lie- 
ku reizi pasvītrota atzinības vērtība. -Atzi- 
nību nedod tikai gandarijuma 
nolūkā, bet arī lai to godam tu- 
rētu un sargātu.  Konkreti runājot: 
piem., tam, kas saņēmis valsts ordeni, jāuzve- 














das daudz labāk, nekā pirms tam un labāki arī 
par tiem, kam tāda nav. "Tas pats sakams par 
diženo un līdumnieku mazpulkā, uz ko cienībā 
vēršas visu pārējo mazpulka dalībnieku skati. 

Visbeidzot jautājumā par atzinību jābūt vēl 
skaidrībā par to, kas īsti visaugstāk jāvērtē: 
sekmes, kam gadijuma raksturs, praktiska 
veiksme, dāvanas vai centība? Liekas, ka te 
nevarētu būt šaubu par to, ka visaugstāki 
vērtējama centība, t. i., panākumi, kas 
gūti galvenām kārtām ar centību, uzticību, 
čaklumu. Tiesa, ka to diezgan grūti noteikt. 
Ne vienmēr viegli izdibināt, vai sekmju pamatā 
dāvanas, uzcītība, praktiska veiksme vai ga- 
dijums. Tomēr ar uzmanīgu, neatlaidīgu no- 
vērošanu tas panākams. Centībai būtu doda- 
ma priekšroka tādēļ, ka tā atrodas paša cilvē- 
ka iespējās. Un to, ko cilvēks veic paša spē- 
kiem, mēs visaugstāk vērtējam. Arī dāvanas 
neatsverama manta. Ar dāvanām _panāku- 
mus daudz vieglāk. gūt, nekā ar centību. To- 
mēr dāvanas tik daudz neatkarājas no mūsu 
darba kā centība. Tamdēļ dāvanu _sēkmes 
gluži tādu atzinību nepelna, kaut gan panā- 
kums nav mazāk vērtīgs un varbūt vēl vērtī- 
gāks, nekā centībā gūtais. Pēc dāvanām nāk- 
tu panākumi ar praktisku veiksmi. Ārī 
šī laba īpašība, tomēr caurmērā vieglāki pado- 
das, nekā dāvanu kopšana un čakluma stipri- 
nāšana. Pēdējā vietā būtu ieguvumi ar 


gadijuma raksturu, citiem vārdiem, 


laimes gadijumi. Šie laimes gadijumi to- 
mēr tāda lieta, kas, vienkārt, pavisam re- 
ti sastopami, pie kam nāk negaidot un 
neatkarīgi no mūsu gribas. Lūk, kam- 
dēļ ieguvumi laimīgos gadijumos pavisam 
nepelna atzinību. Atzinība lielāko 
tiesu jādod darbam. Ar to tiek vaiņa- 
goti pūliņi. Zinams, caurmērā sasnie- 
gumi vislabāki būs tur, kur cen- 


tība kopā ar dāvanām un praktis- 


ku veiksmi. Tomēr arī šādā gadijumā se- 


„višķi izceļama centība kā visu krietnu un sek- 


mīgu darbu pamats. Čakluma novērtēšanā ar 
atzinību nekad nav jāskopojas. Kur atzinība 


parādīta darbam un tā darītājam, tur centība 


nekad nerimsies. Bet kā šo atzinību izteikt: 
visu ieinteresēto ļaužu klātbūtnē vai arī perso- 
nīgi? Uz novērojuma pamata, šķiet, varētu 


apgalvot, ka labais par cilvēku jāsaka ne tik 


daudz viņa klātbūtnē, ķet gan citiem un lai tad 
atzinības izpelnītājs par sevi no viņiem (tā tad 
netieši) dzird. Tas ir visieteicamā- 
kais līdzeklis pasargāt atzinības 
saņēmēju no iedomības un lepnī- 
bas. Kā to izskaidrot? Pavisam vienkārši, ja 


atzinības saņēmējs par sevi uzslavu dzird no 
pārējās sabiedrības, šī uzslava ir daudz vairāk 
neuzbāzīga un nemākslota, nekā viņš to saņem 


vispirms no Oficiālās atzinības izteicējas per- 


sonas. Un tā faktiski iznāk, ka at- 
zinībai par vienu atsevišķu cil- 


vēku jākļūst par visas sabiedrī- 
bas lietu. Labi darbi un krietni panākumi 
pelna, lai neviens tiem neiet vienaldzīgi secen. 


Šacītais par atzinību ļauj domāt, ka atzini- 
ba ir pa daļai tiešs, pa daļai atvietotājs 
līdzeklis audzināšanā, — tiešs kā pateicība par 
katru labu darbu un uzmudinājums tālāk strā- 
dāt, atvietotājs — kā sevišķs apstāklis, it īpa- 
ši bērnu un pusaudžu mācīšanā un audzināša- 
nā, ja nepalīdz viņu dabīgā interese. "Tai pašā 
laikā svarīgi ievērot, ka ar atzinību, lai 
tā būtu cik vērtīga, nedrīkst rī- 
koties izšķērdīgi. Regulara atzi- 
nība ir kaitīga. Atzinība nav jā- 
padara par paradumu. Sevišķi jāiz- 
sargājas no priekšlaicīgas atzinības izteikšanas, 
it īpaši materiala atalgojuma veidā, pie tam 
gan neaizmirstot, ka ikviens solijums, ko au- 
dzēknim esam iepriekš pauduši, arī jāpilda, ja 
viņš savu uzdevumu veicis. Bet par visām lie- 
tām nav jāaizmirst, ka bērns, resp. au- 
dzēknis jāvada tā, lai pašā darbā 
un sekmēs viņš ieraudzītu atal- 
gojumu. 

Piegriežoties _s o da jautājumam, vispirms 
piezīmēsim, .ka soda būtības izpratnē zinātnē 
līdz šim nav panākta tāda skaidrība, kā atzi- 
nības jautājumā. Tamdēļ soda jautājums šim- 
brīžam audzināšanā vēl uzlūkojams par prob- 
lemu, t. i., neatrisinātu jautājumu. 

Šāds neatrisināts jautājums starp citu ir par 
to, vai sods cilvēku labo vai varbūt vēl vairāk 
samaitā. Bet iekams savā vietā par to tuvāk 
runātu, vispirms par soda būtību, ciktāl sods ir 
audzināšanas novadā, un nevis tiesiskajā joslā. 

Sods uzlūkojams par pēdējo au- 
dzināšanas līdzekli, kad visi ci- 
ti paņēmieni izrādijušies veltī- 
gi. Acīm redzot, pati dzīves prakse liecina, ka 
ar labiem, t. i., viegliem līdzekļiem vien nereti 
audzināšanas un mācīšanas gaitas savu nolūku 
sasniegt nevar, tā ka, gribot negribot, jāķeras 
pie asākiem līdzekļiem. Papriekšu audzinātājs 
pie sava audzinamā izmēģina visus humanus 
līdzekļus, un kad tie izrādas nesekmīgi, ķeras 
pie asākām metodēm. Ja parastajiem «laba- 
jiem» audzināšanas līdzekļiem pieskaitītu pa- 
mācību, aizrādijumu, mājienu, personīgu pa- 
raugu, rīcības seku apgaismošanu u. tml., tad 
asākajiem — principiala rakstura — paņēmie- 
niem, ko jau varētu uzlūkot par sodu, būtu jā- 
pieskaita: piezīme, brīdinājums, rājiens, izslēg- 
šana no sava vidus (piem., mācības iestādes). 
Pie citiem soda paņēmieniem, kam nav princi” 
piala rakstura, jāpieskaita: uzvešanās atzīmes 
pazemināšana, piederīgo informēšana un ar to 
saistītie priekšlikumi un miesas sods. Pilnī- 
gi ārpus visiem šiem paņēmieniem stāv piedo- 
šana, un ar to šeit soda pakāpju iztirzāšanu . 
uzsāksim. 

Nav šaubu, ka piedošana ir īpats soda 
veids. Iekams audzinātājs piedošanu izvēlas, 
skaidrs, ka audzēknis zinamu pārkāpumu ir iz- 
darijis. Bez pārkāpuma arī piedošana neiespē- 
jama. Piedošana ir sevišķs audzi- 
nātāja augstsirdības apliecinā- 
jums. Piedošanu dažreiz arī uzlūko par pār- 
kāpuma «aizmiršanu uz»: visiem laikiem», kaut 

gan jāpiezīmē, ka psicholoģiski šāda aizmirša- 
na neiespējama. Bet kas neiespējams neofici- 
ali, t. i., psicholoģiski, oficiali iespējams, un šī 
pārkāpuma oficialā aizmiršana nav nekas cits 
kā piedošana. Piedošana ir ļoti labs cilvēka 
audzināšanas līdzeklis, šaurāk izsakoties — au- 
dzēkņa labošanas līdzeklis. Audzinātājam gan 
te jābūt "uzmanīgam. Ciktāl piedošana var 
sniegties? Vai pielaižams piedot vairāk par 
vienu reizi? Uz to vispirms jāatbild, ka au- 
dzēknis iepriekš nedrīkst zināt, vai viņam piedos 
vai nē. Audzēknim — vienalga, vai tas jauns 
vai vecs, mazs vai liels — tikai jāzina audzinā” 
šanas normas jeb prasības un jāsaprot, kas at- 
ļauts, kas nē. Par to, kā izturēsies audzinātājs, 
audzēknim nav jāzina. Novērots, ka, ja au- 
dzēknis iepriekš dabū zināt, ka pirmo pārkāpu- 
mu viņam piedos, pirmajā izdevīgajā gadijumā 
pārkāpumu izdarīs. Piedošanai nozīme vienīgi 
tad, ja tā saistas ar audzēkņa solijumu laboties 
un šā solijuma turēšanu. Tiešām ir daudz ga 
dijumu, kur piedošana cilvēku tikumiski pilnī- 
gi izlabo. Ja ievēro, ka dažs pārkāpumu izda- 
ra pārsteigdamies vai lietas apstākļus nepazī- 
dams, piedošana sevi nevien attaisno, bet pār- 
kāpuma izdarītāju tikumiski labo. Īsi sakot, 
pirmo pārkāpumu zinamos gadijumos varētu 
piedot. Šādu soli, kā zinams, sevišķos gadiju- 
mos praktizē arī tiesu iestādes. 


Piezīme ir pirmā oficiālā soda priekšpa- 
kāpe. Izteikdams piezīmi savam audzēknim, 
audzinātājs vērš audzēkņa uzmanību uz lietas 
apstākļu nopietnību. Saņemtajā piezīmē au- 
dzēknis dabū manīt, ka viņš to vai citu nav iz- 
darijis tā, kā vajaga, "un ka turpmāk jāsaņe- 
mas un jālabojas. Piezīme jau mazliet aizķer 
audzēkņa godu. Un tā kā piezīmi parasti iz- 
teic citiem dzirdot, tad tā piezīmes saņēmējā ie- 
sakņojas dziļāk. 


Ja piezīme nelīdz, tad seko otra oficialā soda 
priekšpakāpe — brīdinājums. Brīdināju- 
mā, ko parasti izteic nedaudz paceltā un no- 
pietnā balsī, nepaklausīgajam liek padomāt par 
sekām, kas iestāsies un nāks viņam par sliktu, 
ja viņš neklausīs. Ja piezīme vairāk aprobežo- 


jas ar to, kas ir, brīdinājumā ir norādijums uzv 


to, kas būs. Taisni šis apstāklis bieži vien ne- 
paklausīgajam liek saņemties un attaptiēs. 


Gadas tomēr, ka arī brīdinājums nelīdz vai 
arī varbūt sākumā līdzējis, bet vēlāk aizmir: 
sies. "Tad jāķeras pie rājiena. Rājiens 
uzlūkojams par pirmo oficiālo 
sodu un nevis vairāk par tā priekšpakāpi. 
Rājienā vainīgais, ja tā varētu teikt, tiek 
bārts. Audzinātāja balss šeit pieņem «svētu 
dusmu» nokrāsu. Rājienā vainīgais jau dabū 
virkni pārmetumu, kas diezgan nežēlīgi kapā 
viņa apziņu. Var teikt, ka tas, kas rāts, peda- 
goģiskā ziņā jau ir sodīts. Oficialās iestādēs rā- 
jienus nereti izteic rakstiskās pavēlēs, kā tas ir 
arī armijā. Tā nepaklausīgais negativā nozīmē 
jau kļūst pazīstams arvien plašākai sabiedrības 
daļai. Tas, protams, daudz sāpīgāk, nekā ja 
pārkāpumu zina tikai nedaudzi. 

Izslēgšana no savā vidus jau ļoti smaģs 
sods. Parastajā audzināšanas joslā tas nozīmē 
vainīgā izslēgšanu no skolas uz laiku vai pavi- 
sam; juridiskajā laukā te darīšana ar cietumu, 
pārmācības namu, spaidu darbiem. Izslēgšanas 
motivacijā ir tā zīmīgā parādība, ka sabiedrība 
pārkāpuma izdarītāju vairs negrib un necieš 
sevī. Cik šāda apziņa vainīgajam patīkama? 
Tas gaužām smags stāvoklis. Ja vien vainīgais 
daudz maz spējīgs saprast savu situaciju, viņam 
nav viegli pierast domai, ka citi viņu savā vidū 
negrib, un ka viņš citiem ar savu rīcību lieks. 
Visai zīmīgi, kā jau bērni savās rotaļās izslēg- 
šanu nereti piemēro. Tas, starp citu, notiek tā, 
ka ja viens vai otrs nepadodas pārējo pieņem- 
tai kārtībai, pēdējie izslēdz viņu no sava vidus, 
tādējādi, ka ar to vairs nerunā. Tas izslēgtajam 
ir tik nepanesams stāvoklis, ka viņš agri vai 
vēlu spiests padoties pārējo kārtībai. Un ja iz- 
slēgšanu ņemam pieaugušo sabiedrībā, tad arī 
kaut pati sabiedrība dažkārt izslēgšanā tieši 
nepiedalas, tomēr vainīgajam rodas apziņa, ka 
sabiedrība no viņa novēršas, un tas nav viegls 
stāvoklis. 

Tikko pārrunātie soda veidi audzināšanā ir ar 
principialu nokrāsu, t. i., šo sodu pakāpenību 
mūsu apstākļos gandrīz vai vienmēr sastopam. 
Tomēr vēl ir citi sodīšanas paņēmieni, un tie 
būtu, kā jau iepriekš minēts — uzvešanās atzī- 
mes pamazināšana, vecāku vai citu piederīgo 
informēšana un miesas sods. 

Uzvešanās atzīmes pazemināša- 
na visai parasta parādība skolā. Ja skolas 
liecība vispār atzīta kā zināšanu, kārtības, uz- 
cītības, uzvešanās atspoguļotāja, tad, protams, 
vājāka atzīme uzvedībā liecina par tādu vai ci- 
tādu pārkāpumu. Uzvešanās visos laikos augstu 
vērtēta, tamdēļ katru novirzīšanos no tēs kvali- 
ficē kā atzītas un pieņemtas kārtības traucēša- 
nu. Tā kā liecība ir rakstisks dokuments, pēc 
tās var spriest nevien par to, kas un kāds au: 
dzēknis ir, bet arī kas darams viņa labošanai. 

Vecāku vai citu piederīgo in- 
formēšana un ar to saistīti priekšlikumi arī 
parasts audzināšanas paņēmiens. L.ieta tā, ka 
audzinātājs, piem., skolotājs ar savu audzēkni 
dažreiz netiek galā. Varbūt audzēkni grūti sa- 
prast. Iespējams arī, ka skolotājam nav zinami 
sava audzēkņa mājas apstākļi. Neatliek nekas 
cits kā informēt mājniekus, lai viņi nāk palīgā 
audzinātājam. Nereti tas līdz, — it sevišķi, ja 
audzēkņa vecāki vai citi piederīgie interesējas 
par sava bērna gaitām. Tad viņu brīdinājums 
nāk bērnam par svētību. Dažreiz taisni tēva 
«svētās dusmas» nāk palīgā. Bet nereti ir arī 
tā, ka, izklaušinājis vecākus par viņu bērnu, 
audzinātājs turpmākajās sava audzēkņa mācī- 
šanas un audzināšanas gaitās jau pats atrod iz- 
eju. 

Daudz domāts, runāts, rakstīts par miesas s0- 
du jeb pērienu. Vai, kad un kādos apstākļos 
miesas sods būtu atzīstama audzināšanas meto- 
de? Jāsaka, ka neviens no agrāko laiku ievēro- 
jamiem audzinātājiem miesas sodu nav atzinis. 
Lai minam tik Kvintilianu, Korreniju, Loku, 

Ruso, Pestaloci, Frēbelu, Herbartu. Visi viņi 
cīnas pret pērienu. Galvenais arguments ir tas, 
ka miesas sods posta sodamā cilvēka 
kauna jūtas, bet kauna jūtām liela nozī- 
me. Ja cilvēkam nav kauna, viņš ir bezgodis, 
bet bezgodis ir pazaudējis tikpat pašcieņu, kā 
otra cieņu, un viņam nekas vairs nav svēts. 
Daži arī aizrāda uz to, ka pēriens tikumiski mai- 
tā arī pašu sodītāju resp. miesas soda izpildītā- 
ju. Tas viss pa daļai taisnība. Un tomēr jā- 
saka, ka miesas sods audzināšanā neizzūd. Zi- 
nams, no tam vien nevar slēgt par tā vajadzī- 
bu vai nepieciešamību. Fakts ir tas, ka dažās 
valstīs, piem., Anglijā atsevišķās skolās miesas 
sods bija atļauts likumā jau senāk, bet, piem., 
Vācijā tagad pēriens atļauts visās mācības ie- 
stādēs. Kā uz šādām parādībām raudzīties? 
Mūsu personīgais viedoklis tāds, ka miesas 
sods būtu pielaižams kā audzinā 
šanas līdzeklis tikai izņēmuma 
gadijumos, t.i. ja visi citi līdzekļi izrādi- 
jušies veltīgi. "Tādu uzvešanos, kā piem., huļi- 
ganismu laikam gan nav iespējams citādi labot 
kā tikai ar pērienu. Huļiganismu nosauksim par 
spītīgu palaidnību jeb dauzonību. Ja, teik- 
sim, kāds cilvēks, neskatoties "uz lūgumu 
vai aicinājumu, nemitas uzvesties dauzonī- 
gi, vai arī viņa palaidnība kļūst par ne- 
jēdzīgu ieradumu, kas citiem nes traučē- 
jumus, tad te, cik novērojumi liecina, parastie 
audzināšanas līdzekļi neder. Paskaidrošanai lai 
noder sekojošs notikums. Vienā mūsu Malienas 
pagastā ap 1905. g. kāds palaidnis terorizēja 
ļaudis — it īpaši tuklas sievietes — pavisam ne- 
parastā kārtā, un proti, ļaužu sablīvēšanās brī- 
žos, piem., spiežoties pagasta nama telpās, nolū- 
kā saņemt pastu, drūzmējoties teatrī, do- 
doties ārā no baznīcas, drūzmējoties tir- 
gū u. t. t. dažs sāpēs iekliedzies, jo sa- 
jutis krietnu adatas vai īlena dūrienu 
gurnā. Ilgāku laiku vainīgais nav pie- 
ķerts, līdz beidzot vienā tirgus dienā atmaskots 
un turpat publiski nopērts. Līdz ar to nedarbs 
mitējies, un pats sodītais vēlāk citiem atzinies, 
ka vienīgi pēriens viņu izlabojis. Tas psicholo- 
ģiski saprotams, jo vispirms te darīšana ar ne- 
parastu palaidnību un otrkārt šai attiecībā grūti 
iedomāties labāku labošanas līdzekli. Pati sa- 
biedrība šādos un līdzīgos gadijumos zina at- 
rast pareizo ceļu. Īr tiesa, ka miesas sodi bieži 
lietoti nevietā un nepiemēfotos apstākļos. Arī 
Latvijā pirms pasaules kara dažās pamatskolās 
notikusi nebēdnīgu un palaidnīgu audzēkņu 
pēršana klases priekšā. Sodīšanu izdarr 
juši vecāki, asistējot pagasta amatpersonām, 
skolotājiem un attiecīgās klases  audzēk- 
ņiem. Šāda rīcība, protams, neattaisnoja- 
ma „un piemērota nevietā. Nekāds labums 
nav panākts, — dažkārt pretējais. Sods 
šādā veidā demoralizē nevien vainīgo, bet arī 
pārējos. Miesas sodam var būt audzinātāja ie” 
tekme vienīgi sevišķu (huļiganiska rakstura) 
pārkāpumu gadijumos, pie tam, ja to izpilda 
audzināšanas nosacijumiem atbilstošos ap- 
stākļos. Ja izņēmuma gadijumā jāķeras pie 


miesas soda («žagariem») ģimenēs, arī te ievē- 
rojami nosacijumi, starp kuriem pasvītrosim 
prasību, ka miesas soda nepieciešamības gadi- 
jumos tēvam jāsoda dēls, bet mā- 
tei meita. Citādi var rasties kārdinājums 
asins grēkā, it īpaši no tēva puses, bet puika 
nereti dara palaidnības nolūkā, lai māte viņu 
sodītu. No šādiem gadijumiem arī mēs Latvijā 
neesam pilnīgi brīvi, kaut gan vairāk par tiem 
ziņo Vakareiropas jauniešu psichologi un audzi- 
nātāji. 

Miesas sodu ne vienmēr vajaga piemērot, kaut 
arī to nepieciešamības gadijumā teoretiski at- 
zītu: pietiek, ja nepaklausīgajam piedraud 
ar to. Raksturīgu gadijumu pastāstija vienas 
skolas pārzinis š. g. pavasarī Rīgas apriņķa sko- 
lotāju sanāksmē, kur šā raksta autoram bija 
izdevība referēt par apcerējamo jautājumu. 
Tēvs, atvezdams savu dēlu mācības gada sāku- 
mā pie skolas pārziņa, teicis: «Te nu es atvedu 
pie Jums savu puiku. Mani viņš vairs neklau- 
sa. Varbūt klausīs Jūs, skolotāja kungs. Bet 
ja vārdi nelīdz, ķeraties pie žagariem.» Izrādi- 
jies, ka puisēns kļuvis ļoti paklausīgs, kārtīgs 
uzvedībā un čakls mācībās, tā ka nav bijis va- 
jadzības ķerties pie asākiem audzināšanas lī- 
dzekļiem. Šis piemērs pamācošs tai ziņā, ka ja 
topošais jaunietis nepadodas tuvinieku mājie- 
nam, nav teikts, ka viņš nepadotos svešam auw 
dzinātājam, ja vien pēdējam tiesība piemērot 
arī asākus audzināšanas līdzekļus, neizslēdzot 
pat miesas sodu, kaut gan šī tiesība varbūt ne- 
pavisam nav jāizlieto. 

Sevišķi ievērojama prasība soda piemērošanā 
ir tā,lai sods būtu taisnīgs. Netaisns 
sods un sods nevietā var radīt smagas sekas. 
Taisnīga soda priekšnosacijumi ir sekojoši: 
audzinātājs soda piemērošanas brīdī nedrīkst 
būt subjektivitates varā, sods jāpiemēro nevis 
saskaņā ar pārkāpuma smagumu, bet ņemot vē- 
rā pārkāpēja induviduālās prasības, un soda 
piemērošanā jābūt noteiktībai. 

Ka sods var būt taisnīgs vienī- 
gi tad, kad audzinātājs — sodī- 
tājs ir objektīvs, tas skaidrs. It sevišķi 
jāizsargas no rakstura nenosvērtības dusmām. 
Šādas dusmas aptumšo prātu, un attiecīgais cil- 
vēks neatjēdz, ko dara. Atrodoties subjektivi- 
tates varā, soda mērs līdzīgā pārkāpumā vie- 
nam iznāk vieglāks, otram smagāks, atkarībā 
no sodītāja gara stāvokļa. Tas, bez šaubām, ra- 
da netaisnību. Piedzīvojis netaisnību, t. i., sa- 
ņemdams sodu nevietā, vai arī smagāku, nekā 
pārkāpums, audzēknis nelabojas, bet kļūst vēl 
grūtāk audzinams. Lūk, kamdēļ audzinātājam 
savā novadā jācenšas būt objektīvam tāpat kā 
tiesnesim savā darba joslā. 


Soda mēra izvēle un piemērošā- 
na vispirmām kārtām pēc pārkā- 
puma izdarītāja individuālajām 
īpatnībām un tikai tad pēc pār- 
kāpuma smaguma uzskatama varbūt par 
vissvarīgāko noteikumu soda jautājumā. Šai zi- 
ņā vēl daudz kas darams un labojams. Lielāko 

tiesu arvien vēl ir tā, ka soda pēc pārkāpuma 
un nozieguma smagumā. Tikai nedaudz audzi- 
nātāju un tiesnešu jau šobrīd raugas dziļāk. 
Bet ko ar to gribam teikt? Lieta tā, ka pārkā- 
pums vispirms atkarīgs no pārkāpuma izdarī 
tāja. Pats cilvēks ir pārkāpuma pamatā. Ne 
jau pārkāpums noteic cilvēku, bet cilvēks pār- 
kāpumu. Un ja tā, tad attiecīga individa — 
pārkāpuma izdarītāja — individualās īpatnības 
vispirms ņemamas vērā. Jāraugas uz to, vai 
audzēknis jūtīgs vai mazjūtīgs; jāpētī, vai viņš 
pārkāpumu izdarijis pats pēc savas iniciativas 
vai pēc citu ierosinājuma, pamudinājuma; jāiz- 
dibina, vai pārkāpums izdarīts mierīga apsvē- 
ruma vai uzbudinājuma stāvoklī; jānoskaidro, 
vai pārkāpums ir vairāk iedzimta vai iegūta 
rakstura sekas u. t. t. Iekams sodu piemēro, 
pārkāpējs tuvāk un dziļāk jāpētī. Tik tad ie- 


spējams nākt pārliecībā, ka divi līdzīga pārkā- . 


puma izdarītāji nereti jāsoda dažādi, jo citādi 
var iznākt, ka vienam tas pats soda mērs 
var nākt par labu, otram kaitē. It sevišķi 
jāpasvītro, ka jūtīgiem individiem 
smagāks soda mērs (sevišķi pēc pirmā pārkāpu- 
ma) sagādā smagas ciešanas un dažkārt kļūst 
nevien par grūtsirdības, bet pat — izmisuma 
soļa cēloni. Bez tam sods jāpiemēro tā, 
lai tas neaizskartu sodāmā cilvē- 
cīgo cieņu un viņa personības 
vērtību. Citādi sakot, sodam nav jāaizskar 
cilvēkā cilvēcīgais, bet vienīgi noziedzīgais, pa- 
laidnīgais, nepaklausīgais, — jo mēs taču neso- 
dam cilvēkā labo, bet vienīgi ļauno. 


Tāpat svarīga audzinātāja noteiktī- 
ba soda piemērošanā. Noteiktībai te, 
tāpat kā citur, liela nozīme. Audzinātāja neno- 
teiktība audzēkni sabojā. Ir skolotāji, kas 
jau mācības gada sākumā audzēkņiem izklāsta, 
kādus sodus tie saņems, ja neklausīs un palaid- 
ņos. Šāda audzinātāja nostāšanās audzēkņus 
īpatnējā veidā uzbudina: viņi sāk savu skolotā- 
ju novest satraukumā. Bet kad tagad sods jā- 
piemēro, skolotājs kļūst nevarīgs, un nav vairs 
ilgi jāgaida, kad nonāk klases noteikšanā, un ne- 
vis viņš vada klasi, bet klase viņu. Daudz lar 
bāk būtu izsargāties no sodu deklaracijas, bet 
rīkoties noteikti bez kādas iepriekšējas izru- 
nāšanās. Ir taču skaidrs, ka ja kādu nepatīka- 
mu lietu par daudz cilājam, tā arī dažus pārē- 
jos negativi noskaņo. Līdzīga parādība vēroja- 
ma vienā otrā ģimenē. Piem., dažs tēvs savu 
nepaklausīgo bērnu brīdina gan, bet par brīdi- 
* nājumu nav spējīgs tikt tālāk. "To manīdams, 
nepaklausīgais puika tēvu ņemas kaitināt jopro- 
jām. Beidzot tēvs pietrūkstas kājās un dusmās 
kliedz: «Nu, palaidni, kad es grābšu žagarus ro- 
kā, došu — kur galva, kur mugura!» Puika no- 
bīstas, aizbēg prom, bet izdevīgā mirklī sāk at- 
kal tēvu kaitināt, jo viņš zina, ka tēvs savu 
bargo piedraudējumu nav spējīgs piemērot. Šā- 
da nenoteiktība bērna raksturu drīzāk bojā ne- 
kā labo, un arī pats pieaugušais jūtas neapmie- 
rināts, jo redz un noskārš, ka savu audzēkni vai 
bērnu nav spējīgs audzināt tā kā, vajaga. Daž- 

reiz ir arī tā, ka audzinātājs no piemīlīga garā- 
stāvokļa krīt g alējā bardzībā, un šāda rīcība 
audzinamo nepatīkami pārsteidz. Tad audzēknis 
nespēj piemēroties sava audzinātāja prasībām. 
Acīm redzot, tiklab nenoteiktībai kā galējībai 
audzināšanā nav vietas. 


Vēl par sodu teiksim, ka to nē- 
drīkst piemērot dusmās. Gan tiesa, 
ka bez saskaišanās audzinātājs savu audzēkni 
nesodītu, bet tas tomēr nenozīmē, ka dusmām 
būtu jāpadodas. No dusmām jāvaīras tamdēļ, 
ka tās var izpausties atriebībā, bet audzinā- 
tājs taču sodu piemēro labošanas, 
ne atriebības dēļ. Jatā,tadsodītam 
bērnam resp. audzēknim jāsniedz 
roka uz samierināšanos un sapra 
šanos. Ārī sodam, ja tas izņēmuma gadijumā 
jāpiemēro, audzinātāju un audzēkni vajaga ne- 
vis šķirt, bet vienot. 


Visbeidzot vēl vietā jautājums: kam ļaunā- 
kas sekas —nevietā izteiktai atzinī- 
bai vai netaisnam sodam? Mēģi- 
not uz to atbildēt, būtu jāievēro iepriekš teik- 
tais, proti: tikai pelnīta atzinība 
vietā tāpat kā vietā pelnīts sods. 
Atzinība, kas cilvēkam izteikta nevietā, varbūt 
aiz nezināšanas vai pārpratuma, viņam neko la- 
bw nevar dot. Tomēr šādai atzinībai nav tik bīs- 
tamas sekas, kā netaisnam vai pilnīgi nevietā 
piemērotam sodam. Kamēr nepamatota atzinība 
vislielais ja var atzinības saņēmēju padarīt ie- 
domīgu un lielīgu tikmēr ne- 
taisns vai pilnīgi nevietā piemē- 
rots sods sodīto spēj moraliski 
sagraut. Nav izslēgta pat varbūtība, ka šāds 
sods attiecīgu cilvēku noved izmisumā vai 
atriebībā. Lūk, kamdēļ audzināšanā taisnī- 
ba, objektivitate, patiesība ir tik svarīga. Ja 
ļoti uzmanīgi jārīkojas ar atzinību, tad vēl jo 


uzmanīgāk ar sodu. Izteikt atzinību tāpat kā 


sodīt samērā viegli, bet grūti labot sekas, kas 
rodas tiklab no atzinības kā soda nevietā. Kur 
lietas apstākļi neskaidri, labāk atturēties no at- 


"zinības tāpat kā ieteicams nepārsteigties ar so- 
du. Dziļa patiesība ir vārdos, ka «labāk desmit 


vainīgus attaisnot, nekā vienu nevainīgu notie- 
sāt», jo pilnīgi iespējams, ka viens otrs no at- 
taisnotiem labojas, bet nevainīgi notiesātam 


nasta netiek vieglāka. Sevišķi smagi un sāpī- 


gi panest sabiedrībds dzēlīgumu, kas notiesāto 
netaupa. Atliek vienīgi sirdsapziņa, un ja 
tā skaidra, tad arī nevainīgi notiesātais spēj iz- 
turēt. 


Tā gala vārdā nonākam pie cilvēka dziļākās 
būtības, ko neapšaubami aizķer arī atzinības un 
soda jautājums. Tā kā sods un atzinība skar 
darbus un ne tik daudz nodomus, mums jā- 
darbojas, nevis atzinības, bet pie- 


nākuma dēļ Protams, ir patīkami dzirdēt - 


atzinības vārdus, kur tie nāk un iet pie sirds, 
bet ja gadijumā tie nenāk, kur būtu nepiecie- 
šami, vai tādēļ jākļūst sarūgtinātam? Pats 
darbs taču 


vērtība, un -tas lai. 

pirmais atalgojums. Tāpat ar sodu: 
labi, ja sods taisnīgs, bet ko darīt, ja tas nevie- 
tā? Vai tādēļ jāizsamist? V ēl taču paliek 
sirdsapziņa, un ja tā tīra, tad cilvēks, kaut 
arī sodīts sabiedrības acīs, tomēr attaisnots mū- 
žības priekšā. Arī no valsts viedokļa atzinībai 
un sodam, bet it sevišķi atzinībāi,lie- 
la audzinātāja nozīme. Tomēr neviens tau- 
tietis vai tautiete nedrīkst censties 
un strādāt cerībā saņemt atzinf- 
bu, bet gan nolūkā pildīt uzdevu- 
mu savas tautas un valsts priek- 
šā; tāpat neko nav pamata darīt 


Aizsargu sportisti vingro 


aiz bailēm no soda, bet gan — spē- 
cīgā tieksmē un sajūsmā pildīt 
pienākumu. Tad iekšējais gandarijums ir 
taisnīgākais atalgojums. Lai cik augstu mēs 
vērtētu atzinību un lai kā mēs nevarētu iztikt 
bez soda, tomēr tiklab atzinība kā sods vispirms 
ir sekas un pēc tam tikai cēlonis. Pamatā 
visai cilvēka darbībai ir viņa dziļākā būtība, 
nodomi un griba. Lai atzinība un sods kā au- 
dzināšanas līdzekļi būtu svētīgi un kļūtu par 
cēloni labākiem nodomiem gribai un darbī- 
bai, tos jāzina piemērot īstā laikā un vietā tiem, 
kas tos pelnijuši, 

Vairums cilvēku savus sīkos ikdienas darbus 
un pienākumus veic pavirši vai neveiksmīgi 
tāpēc, ka neredz tiem jēgas un attaisnojuma. 
Viņi netic, ka ikdienas darbs var līdzēt sa- 
sniegt tos augstos, lielos mērķus, ko katrs kād- 
reiz jaunībā sev spraudis. Tāpēc ikdienas dar- 
bu strādā viensldzīgi, ar mocošu nepatiku, vai 
pat riebumu. Tāda ievirze aplama. Ir tiesa, 
ka tas, kas cieš neveiksmes lielo dzīves proble- 
mu risināšanā, nevar ilgstoši būt veiksmīgs sī- 
ko ikdienas pienākumu pildītājs. Bet šī patie- 
sība ir arī apgriežama: tikai veiksmīgs ikdienas 
darbu veicējs var kļūt par «dzīves uzvarētāju». 
Tikai pelēkā ikdienas darbā cilvēks pamazām 
mācas sekmīgi atrisināt dzīves lielās proble- 
mas. Apzinīgs, pamatīgs, sistematisks un ne- 
atlaidīgs darbs norūda cilvēka gribu tiktāl, ka 
beidzot viņš spēj sasniegt pat to, kas sākumā 
šķitis gluži neiespējams. Cilvēku lielais vai- 
rums savā ievirzē pret ikdienas darbu maz at- 
šķiras no ieslodzītiem spaidu darbu strādnie- 
kiem, kas strādā ar iekšēju nepatiku, nepiecie- 
samības spiesti, personīgi bezjēdzīgu darbu, lai 
tikai eksistētu. Un tas viss tikai tāpēc, ka cil- 
vēks, nesagatavojies, ar nenorūdītu gribu, ir 
reiz iekārojis lielas lietas, bet, nevarēdams bez 
pūlēm tās sasniegt, ir gļēvi atsacijies no tālā- 
kās cīņas. Tāds cilvēks ir stājies pie dzīves 
starta ar lielām pretenzijām, ar karstām ilgām 
uzvarēt, bet arī ar lielu faktisku nevarību šīs 
ilgas realizēt. "Tā ka griba nav bijusi norūdīta, 
tad pēc pirmām neveiksmēm cilvēks ir zaudējis 
ticību sev. Ar laiku cilvēks iestieg rezignētā 

Mazie strēlnieki 


mazvērtības izjūtā, pamazām zūd arī ilgas pēc 
ougstajiem jaunības idealiem, un cilvēks «uz- 

dod», — izstājas no tālākas sacensības, turpi- 

not dzīvi trulā pašpieticībā. Taču arī tad, ja 

lieta nonākusi jau tiktāl, nav bezcerīgā neva- | 
rībā jānolaiž rokas. Cilvēkam jāatzīst, ka ne- 

kas vērtīgs nav sasniedzams bez riska un pū- 

lēm. Cilvēkam jābūt gatavam sākumā piedzī- 

vot neveiksmes, lai tad no tām mācītos. Ne- 
veiksmīgos mēģinājumos un neatlaidīgos vin- 
grinājumos cilvēks iepazīstas ar saviem spē- 

kiem un apkārtnes apstākļiem.  Piedzīvotās | 
neveiksmēs vainojams lielāko tiesu paša cilvē- 

ka zināšanu trūkums un gribas vājums. Ne- 

veiksmes cilvēkam dod trūkstošo pieredzi. Tā |: 
tad neveiksmes cilvēks var auglīgi izmantot. 
Arī sākotnējo gribas vājumu cilvēks var pār- 
spēt. Sākt vājo gribu stiprināt nekad nevar 
būt par vēlu. 


Kas tad būtu jāievēro, izšķiroties par savas 
grības stiprināšanu? 


Vispirms jautāsim: kas ir griba? — Spēja 
spraust un realizēt mērķus. Tāpēc gribu 
var stiprināt tikai darbībā, ne domās vai fanta- 
zijā. Tikai spraustos mērķus sasniedžot, gri- 
ba stiprinas. Griba asi jāšķir no vēlēšanās un 
ilgām. Vēlēšanās un ilgas ir iekārošana bez 
spēka izlietojuma iekārotā sasniegšanai. Tāpēc 
arī tās piemīt taisni pasīviem un gļēviem rak- 
sturiem. Vēlēšanās un ilgas — kaut arī kaislī- l 
gi stipras — nestiprina cilvēka gribu, bet gan | 
tikai darbība. "Turklāt katra vēlēšanās, kas ne- | 








| 
| 
| 
| 
| 


atrod apmierinājumu aktivitatē, apdraud cil- 
vēka garīgo veselību. "Tā tad cilvēkam jābūt 
aktivam, pie tam ne ilgās, ne augstu un tālu 
mērķu spraušanā, bet aktivam neatlaidīgā cīņā 
par spraustiem mērķiem, kaut arī par sevi nie- 
cīgiem un ikdienišķiem. 

Tālāk gribas stiprināšanai svarīgi, lai cilvēks 
gribētu tikai iespējamo, t. i., to, ko tas faktiski 
spēj realizēt. [Ilgoties var bezgalīgā, bet gribēt 
drīkst tikai faktiski iespējamo, tūlīt droši 
sasniedzamo. Cilvēks drīkst gribēt tikai to, kā 
realizēšanai tam ir pietiekoši daudz enerģijas. 
Pasākumi, kuru realizēšanai cilvēkam pie- 
trūkst spēka, cilvēka gribu vājina. Tā tad cil- 
vēkam jābūt spējīgam par gribēto uzņemties 
pilnu atbildību. 

Parasti visvieglāk faktiski realizējami mūsu 
tiešie ikdienas darba pienākumi. Tāpēc to ap- 
Zinīga un pamatīga pildīšana lai kļūst par pir- 
mo gribas stiprināšanas vingrinājumu lauku, 
par pirmskolu vēlākiem «lieliem darbiem»! Fie 
tam nepatika pret ikdienas darbu nedrīkst pūt 
par šķērsli. Nepatika piespiesties ir katrara 
cilvēkam dabīga inerce, bet tā ir jāpārvar, un 
šī pašuzvara, kas gan vēl nedos ārējas atzinī- 
bas, bet tikai varbūt iekšēju gandarijumu, būs 
pirmais drošais solis uz gribas stiprumu. Veikt 
ikdienas darbu ar pastāvīgu nepatiku ir tiešām 
vieglprātīga savu spēku šķiešana, jo nedrīk- 
stam piemirst, ka katra ilgstoša netīksme cil- 
vēku dragā kā fiziski, tā garīgi. 

Kas vēlas savu gribu stiprināt, tam labprā- 
tīgi jāuzņemas grūtības. Cilvēka griba var 
augt tikai cīņā ar šķēršļiem un grūtībām. Par 
grūtībām tāpēc nav jākurn un jāsūdzas, gluži 
otrādī — tās pat jāmeklē, tās labprātīgi jāuz- 
ņemas. Garīgi stiprais cilvēks nekurn par grū- 
tībām, tas neveiksmēs neizsamist un nēzaudē 
cīņas sparu, bet grūtības uztver kā valdzinošu 
uzdevumu, kuru atrisinot varēs vingrināt un 
attīstīt savus spēkus. Grūtības tādam cilvē- 
kam nav nepārvarams šķērslis, bet dzinulis vēl 
intensīvākai darbībai. Tāpēc pie nepatīkamiem, 
sīkiem ikdienas pienākumiem stāsimies nevis 
kurnot, bet ar domu: «Reiz nu mah tas jāda- 
ra, tad vismaz darīšu to labprāt un ar prieku.» 
Kas tā būs ikdienā vingrinājies, tas arī dzīves 
lielās nopietnās grūtības neizjutīs kā nežēlīgus 
likteņa sitienus, bet drīzāk kā dzinuli un pa- 
mudinājumu šīs grūtības ar saviem spēkiem 
varonīgi pārvarēt. Arī neveiksmes cilvēkam 
jāuzņem bez kurnēšanas kā neatvairama ne- 
pieciešamība. Cilvēks taču nevar pilnā mērā 
pazīt savus iekšējos spēkus un visas pār tiem 
valdošās likumības, tas nevar arī paredzēt vi- 
sus ārpasaules apstākļus, tāpēc pat pie vissa- 
pratīgākiem apsvērumiem un visrūpīgākās sa- 
gatavošanās katra darbība arvien vēl būs sais- 
tīta ar zinamu neizdošanās risku. Dzīve ar tās 
grūtiem uzdevumiem un neveiksmēm jāuztver 
kā intriģētāju piedzīvojumu virkne. Kas sev 
radijis tādu ievirzi pret dzīvi, tam katra dar- 
bība būs it kā mēģinājums savu spēku pārbau- 
dei, pie kam laimīgās veiksmes tāds cilvēks uz- 
ņems nopietni, bet uz neveiksmēm. raudzīsies 
kā uz neizdevīgiem mēģinājumiem, kas 


nav uztverami traģiski. Tāpēc neveiksmes lai 
mūs nesarūgtina un nepazemo, bet lai iededzi- 
na cīņai! 

Grūtības uzņemoties, cilvēks tomēr nedrīkst 
kļūt pārgalvīgs: tas nedrīkst uzņemties tādus 
uzdevumus, ko nespēj veikt, jo katrs nesa- 
sniegts mērķis vājina gribu. Tā tad arvien lie- 
lākas grūtības jāuzņemas tikai stingrā pakāpe- 
nībā. Cilvēkam jāpierod pie sīkām uzvarām, 
lai vēlāk gūtu lielas uzvaras. To zinājuši visu 
laiku lielie karavadoņi, kas savas armijas lai- 
duši izšķirošās kaujās tikai pēc tam, kad tās 
sākumā pakāpeniski pieradinātas uzvarēt maz- 
nozīmīgās sadursmēs. 

Īstus, paliekošus ieguvumus cilvēkam spēj 
dot tikai nopietnas pūles. Bet nu nelaime tā, 
ka katram cilvēkam piemīt zinama dabīga kūt- 
rība, kuras dēļ tas parasti apmierinas ar pavir- 
šiem, šķietamiem sasniegumiem. Tādi sasnie- 
gumi ir tomēr tikai šķietams ieguvums. Ja arī 
kādreiz pavirši sasniegumi cilvēkam dod ne- 
pelnītu ārēju atzinību, tad tomēr ne ilgstoši, un 
pirmā nopietnā situacijas maiņā tāds šķietami 
stiprs cilvēks var sabrukt. 

Arī īsti stipra griba nav ieguvums uz visiem 
laikiem. Kā sportists, pārtraucot treniņu, 
ātri «zaudē formu», tā arī stiprā griba, palie- 
kot bez vingrinājuma darbībā, atslābst. Tāpēc 
griba pastāvīgi jāvingrina. 

Beidzot, vēl var rasties jautājums, vai tiešām 
katrs var sev izveidot stipru gribu. Katrs cil- 
vēks dzīvē ir visu citu konkurents, un, kā katrā 
konkurences cīņā, visi nekad nevar būt reizē 
uzvarētāji. Tiesa gan, — neviens cilvēks ne- 
var būt pārāks par visiem citiem cilvēkiem vi- 
sos darbības laukos, tomēr katrs var būt pā- 
rāks par citiem vismaz vienā laukā, kur 
tas neatlaidīgi izkopis savas spējas. Katra stip- 
ra griba ir vienpusīga. Arī stiprais cilvēks 
daudzos laukos būs zaudētājs, taču * vismaz 
vienā tas var būt nepārspējams. 

Vēl dažus konkretākus norādijumus gribas 
stiprināšanai. 

Mērķu noteikšana parādas lemšanā. Lai iz- 
veidotu sev stipru gribu, enerģisku raksturu, 
cilvēkam jāizkopj paradums enerģiski lemt un 
kategoriski izpildīt lēmumus. Uz lemšanu rū- 
pīgi jāsagatavojas, jāapsver «pret» motivi, ga- 
līgi izšķiroties skaidri jāapzinas atbildība, kas 
saistas ar izšķiršanos. Jālemj arvien mierīgā 
noskaņojumā, nekad nogurumā vai uzbudinā- 
jumā. Lemjot cilvēks nedrīkst atrasties 
krampjaini saspīlētā, afektīvā gara stāvoklī, 
bet mierīgi nosvērtā apceres stāvoklī. Afekti- 
va lemšana liecina par gribas vājumu. Kramp- 
jaini saspīlētā griba ir stipra tikai īsu mirkli 
un tāpēc nevar dot drošus, ilgstošus panāku- 
mus. No pieņemtā lēmuma, kas nogrimis zem- 
apziņā, iziet aktivas noteicējas tendences, kas 
pašas darbojas un sekmē lēmuma realizaciju. 
Gadijumos, ja pēc lēmuma pieņemšanas cil- 
vēks nav mierīgs, lēmuma izpildijums nav 
drošs, ja, turpretim, tas ir mierīgs un paļāvīgs, 
realizacija ir drošāka un vieglāka. Ar lēmuma 
izpildijumu pēc lēmuma pieņemšanas nedrīkst 
vilcināties, jo zemapziņas aktīvās tendences ar 

laiku vājinas, un tā lēmuma realizacija kļūst 
arvien grūtāka. Ja cilvēks pie saviem lēmu- 
miem arvien paliek, tos negroza un arvien āt- 
ri realizē, tad tam nostiprinas paradums vieg- 
lāk izlemt, kā arī lēmumu izpildijums tad ir 
drošāks. Cilvēks tā tad pierod enerģiski 
lemt un rīkoties. 

Runājot par raksturu, jāizšķir vairākas rak- 
stura nozīmes: 1) iedzimtais raksturs jeb tem- 
peraments, kas izteic cilvēka jušanas un rea- 
ģēšanas tipisko īpatnību kopību (piem., jūtīgs, 
straujš cilvēks u. tml.); 2) pasīvais raksturs, 
kas ir iegūts un veidojies neapzinīgi socialā vi- 
dē; pasivam raksturam zīmīga pasivā piemē- 
rošanās apkārtnes prasībām, pakļaušanās ap- 
kārtnes suģestijai; 3) aktivais raksturs, kas ir 
cilvēka paša veidojums. Ja runā par rakstura 
veidošanu vai stiprināšanu, tad parasti domā 
aktivo raksturu, jo tas nav dabas dots vai pa- 
sivi iegūts, bet tas. cilvēkam pašam jāizcīna, 
cenšoties apzinīģi sevi pārveidot. Raksturu 
veido griba, kas brīvi sprauž un realizē mēr- 
ķus. 

Ja pasivam raksturam zīmīga elastīga pie- 
mērošanās mainīgai apkārtnei, tad aktivam 
raksturam zīmīga uzticība noteiktām palieko- 
šām vērtībām un principiem. Aktivais rak- 
Sturs nesvaidas: ko tas reiz atzinis par nevēr- 
tīgu, tas tam nedrīkst kļūt pēkšņi par vērtīgu 
un kārojamu objektu. Principi, kas veido „rak- 
sturu, var būt gan labi, gan ļauni, gan mora- 
li vienaldzīgi, bet tie nedrīkst mainīties. Akti- 
vam raksturam zīmīga uzticība noteiktiem 
principiem un asa konsekvence rīcībā. 


Jautātājs dēlēns 
JĀNIS ŽIGURS 


Reiz vectēvam savam es vaicāju: 
— Tēt, pastāsti man, kas ir tauta? 
Tad teici: Tu mazs vēl un kādēļ tu 
tik savādas lietas man jautā? 


Pēc gadiem, kad iesāku skolā iet, 

es prasiju: — Vectētiņ mīļo, 

man skolotājs teica: «Vēl pagaidiet, 
un nākotnes saule drīz zvīļos!» 


Un brīvība atnākšot, saki, kas tā? 
Vai pavasars? Tas jau sen klātu. 
Nu saki! Kam nesaki man itnekā 
un klusē tik domīgu prātu? 


Tu saciji smaidot: — Bērns, paaudzžies, 
par gudru vēl tevim šī ziņa... 

Pie veļiem tad aizgāji atpūsties, — 
man pietrūka padomiņa. 


Un vēlāk es vaicāju tēvam to. 
Tas klusēja drūmi un bargi. 

Tad redzēju, acis tam uzliesmo: 
— Drīz modīsies Daugavas sargi! 

Saprotams, aktivais raksturs ir tikai ideja. 
Neviens cilvēks nevar būt aktivs raksturs vi- 
sās savas dzīves izpausmēs, jo visās tanīs cil- 
vēks nekad nevar būt pilnīgi brīvs lēmējs, vie- 
nīgais noteicējs un darītājs. Īstenībā aktivais 
raksturs arvien tikai ierobežotā mērā var val- 
dīt pār saviem spēkiem un tāpat tikai ļoti ie- 
robežotā mērā ietekmēt apkārtni savu mērķu 
virzienā. Taču, jo šī cilvēka paša izraudzītā un 
ieturētā dzīves līnija ir spilgtāka un noteiktā- 
ka, jo raksturs ir vērtīgāks, 


Arī aktivais raksturs, tāpat kā stiprā griba, 
nav paliekošs ieguvums, bet arvien no jauna 
jāizkaro. To pastāvīgi apdraud no. 2 pusēm: 1) 
no mūsu dabas iekšējo spēku iepriekš nepare- 


dzamām izpausmēm un 2) no apkārtnes iedār-. 


bības, kas tāpat nekad nav pilnīgi iepriekš ap- 
rēķinama. 

Katram vadītājam, bez šaubām, jābūt akti- 
vam raksturam ar noteiktiem principiem. Par 
vadītāju neder nenoteiktais pasivais raksturs, 
kas bīstas patstāvīgi uz savu atbildību izšķir- 
ties un tāpēc pastāvīgi izvairas no atbildīgas 
lemšanas, neder arī nedrošais raksturs, kas 
slimīgās bailēs par savu stāvokli neapzinīgi ka- 
vē un nospiež spējīgākos, neder, beidzot, lī- 


dējs, kas, augsto priekšā lienot, zemos min un: 


tā grauj vadītāja cieņu un līdzstrādnieku dar- 
ba prieku. Kas pasivam raksturam prasa vis- 
lielākās pūles un ko iztapīgais līdējs spēj pa- 
nākt tikai morāli neķītriem līdzekļiem, to ak- 
tivais raksturs panāk bez sevišķas piepūles un 
legalā ceļā ar savas personības spēku, 


Un kādu rītu, kad dārdēja viss 

pār pamali pērkona dunā, 

Tēvs teica: — Dēls, mūsu saule nāks 
drīz, 

klausies, tur tauta jau runā... 


Pār apvārsni pacēlās ugunsgrēks baigs 
un liesmoja dīvaini sārti. 
— Tur, dēls, atspīd nākotnes saulītes vdīgs, 
tur atvērsies brīvības vārti! 
Kad ložu lietu es izgāju 
un sastapu nāvi un vaidus, 
tik tagad, tik tagad es sajutu 
brīves saulītes zeltainos smaidus. 
Kad sārtbalti karogi pacēlās 
pār dzīvības pilnajām druvām, 
tēvs teica: — Dēls, ievēro, brīvība tā, 
un atceries, kā viņu guvām! 
Nu sapratu visu, it visu tobrīd — 
kas brīvības saule, kas tauta... 
Tik nebija vairs, kam to pastāstīt, 
bij vectēvs zem velēnu guta. 

(Kāda audzinātāja dienasgrāmata) 
ANSIS LĪDUMS 


(2. turpinājums) 

— Dziesma sasniedz vairāk, kā runātais 
vārds — viņš teica šķiroties — dziesmā at- 
plaukst cilvēka dvēsele. . . Un mēs būtu 
daudz laimīgāki un redzētu vairāk prieka, ja 
dziesmu gars — tāpat kā senāk, valdītu mū- 


"su sētās un mūsos pašos. 


Pēc tam viņš veikli ielēča savos vienkāršos 
ratos un aizbrauca, noraidīdams lūgumu, pa- 
likt uz pusdienām, jo viņam esot jāapmeklē 
kāda slimniece draudzes nomalē. 


* 
Pārziņa kundze tiešām ir „kauūtko” izdomā- 
jusi, Jai man nebūtu vairs tik garlaicīgi. . 


Nu jau vairākus vakarus mēs stundām īlgi 
spēlējam Zolīti. Un katru reizi, kad es beidzu 
pusdienot, viņa man piekodina, lai es nes1z- 


mirstot vakarā atkal „nokāpt lejā”. 


Bet tagad man pietiek. 

"Es.iešu uz mežu vai arī ieslēgšos savā ista- 
bā,. un teikšu, ka man sāp galva. 

Lai viņi spēlē vieni paši, vai arī aicinā Aši- 
ņu manā; vietā. 
"Es negribu palikt.par nerru, kas stundām il- 
gi raugas pīķu, ercu, kāravu un krustu nedzī- 


_vās sejās. 


Man gribas redzēt dzīvus cilvēkus, ne papī- 
ra strēmeles. 
- 


Ar dziedāšanu mums veicas labāki, nekā 
es biju domājis. Bet — visvairāk sajūsminātā 
ir Ašiņa. Tagad viņa ar visu zeķu kalnu no- 
viētojas kādā klases stūrī un neiet prom, 


pirms mēs esam tikuši ar darbu galā. 





Arī Graudiņš katrā ziņā gribēja dziedāt 
korī. Bet man tomēr nācās viņu noraidīt, jo 
viņa balss skan taisni kā skārda plāksne un 
mediju noturēt viņš nevar nemaZ, 

— Vai jūs jau esat iestājies kādā partijā? — 
jautāja man Dūmiņš. 

— Jūs domājat — politiskā partijā? 

— Nu protams! — 

— Nē, un neesmu arī domājis to darīt.., 

Dūmiņš ieplēta izbrīnā acis. 

— Mīļais cilvēks! Un jūs cerat, ka bez par- 
tijas biedru kartes jums izdosies noturēties sa- 
vā skolotāja vietā?  Neņemat ļaunā, jaunais 
draugs, bet es jums teikšu, ka jūs vēl esat pā- 
rāk naivs... Jā, jā — tā tas ir! Katram, kas 
šos laikos grib ēst biezāku maizes riku, ir jā- 
meklē sev pietiekoši stipra aizmugure. 

— Bet es domāju, ka man pašam ir pietiekoši 
stiprs mugurkauls. Tamdēļ man nekāda stip- 
ra aizmugurē nav jāmeklē. Bez tam — nevie- 
na no līdzšinējām politiskām partijām vēl nav 
uzstādijusi tādu programmu, kās mani apmieri- 
nātu. Viens vārds ir visur ticis aizmirsts.. Un 
tas ir — tauta, valsts. 


— Katra politiskā partija kalpo valstij... 


— Bet labuma no tā tautai pagaidām nav ne- 
kāda. 


— Jūs pārspīlējat... Bet — varbūt jums 
tomēr pa daļai ir taisnība... PĒRLE" par= 
tijas nekam neder... Un tamdēļ . „Vai es 


varu uz jums pilnīgi paļauties? ... 


Dūmiņš pēkšņi bija kļuvis visai noslēpu- 
mains. Viņš aizvēra logu, paskatijās, vai bla- 

kus istabā neviena nav, un tad teica gandrīz 
čukstošā balsī: 

— Es dibināšu jaunu partiju! 

— Jūs! 

— Jā, es — viņš turpināja un sita sev pie 
krūts tā, ka viņa masīvā, pakariņiem greznotā 
pulksteņa saite skaļi iešķindējās: — es, un daži 
mani domu biedri — arī skolotāji. Visi priekš- 
darbi jau ir tikpat kā veikti. Atliek vēl tikai 
nokārtot līdzekļu jautājumu — bet tam mēs 
drīzi tiksim pāri. Nākošās saeimas vēlēšanās 
mēs jau kandidēsim, un trīs deputati mums ir 
tikpat kā droši... 

—- Tikai trīs! 

— Vairāk jau nevajaga. Valdību sastādot, 
tur, augšā, vienmēr būs vajadzīga kāda rezervī- 


te. Un mēs to sniegsim — protams, pret labu 
samaksu... 

— Un kā tad sauksies jūsu partija? 

— To mēs vēl neesam izdomājuši . . . Bet — 


tam jābūt ļoti skanīgam nosaukumam. Ļau- 
dīm tādas lietas patīk. Un mūsu programma 
būs ļoti plaša. Mēs solīsim tautai visu to, ko 
tai neviens nav devis. KLauksaimniekiem — at- 
laist nodokļus! Ierēdņiem — labas algas! Bez- 
darbniekiem — palielinātus pabalstus... Mēs... 

Dūmiņš nepaguva nobeigt savu politisko de- 
klaraciju, jo ieskanējās tāļruņa zvans. Kamēr 
viņš runāja, es izmanijos laukā. 

Tagad viņš, droši vien, gribēs, lai arī es ie- 
stājos viņa apvienībā. Ak Dievs — cik tālu tā 
varēs iet! Cik ilgi mana tēvzeme to izturēs! 
Tauta ir saskaldīta. Valsts saimniecība nonā- 
kusi gandrīz līdz sabrukumam. Visur ir ne- 
miers. Visur ķildas, aprunāšana, apmelošana. 
Katrs nelga tagad jūtas aicināts līdzrunāt valsts 
darīšanās. Kamdēļ nav nevienas stipras rokas, 
kas darītu galu šīm nebūšanām? ... 

Pagalmā pulcējas zēni un vēro manu logu. 
Mēs norunājām šovakar likt naktsāķus upē. 
Tagad viņi gaida mani, jo es solijos iet vi- 
ņiem līdz. Bet vēl ir agrs, laika mums diezgan... 

* 


Pļaujassvētki! 

Virs manas gultas karājas vārpu vaiņags — 
spožs un mirdzošs kā zelta gredzens.  Ašiņa 
stāstija — tas esot skolas meiteņu darbs. 

— Bērni jūs ieredz! — teica man Ašiņa — 
un, ja jūs paliksat tāds pat arī turpmāk, tad jū- 
su attiecības vēl uzlabosies.... 

— Bet, kāds tad es esmu? 


— Jūs neizliekaties gudrāks, kā esat . . . Mī- 
lat savu darbu, esat vienādi taisns pret visiem, 
nekad bērniem neatgādinat, ka esat viņu sko- 
lotājs. Jūs gribat tiem maziem būt draugs, un 
tas viņiem patīk... Jā, ko es gribēju teikt... 
kāds ciemiņš jūs gaida lejā... 

— ČCiemiņš? No pilsētas?... 

— Jā — no pilsētas! 

— Dāma vai kungs? 


— Uzminat! Š 
— Dāma!... 
— Jā. — Ašiņa piekrītoši pamāja ar galvu. 


Ar vienu lēcienu es biju laukā no gultas. Es 
aizmirsu, ka esmu naktskreklā un ka Ašiņa vēl 
atrodas istabā. 

Redzēdama manu lielo steigu, viņa tikai silti 
iesmējās un klusi izslīdēja laukā. 

— Ilze! Ilze ir atbraukusi! — es gavilēju un 
man bija tik līksma sirds, ka es velti centos uz- 
vilkt labās kājas zābaku kreisajā kājā. Visu 
šo laiku, kopš es atbraucu uz skolu, viņa bija 
klusējusi. Jā — nevienu rindu es vēl nebiju 
saņēmis no viņas. Mēs šķīrāmies diezgan vēsi, 
varbūt pat pārāk vienaldzīgi ... Es jau domā- 
ju, ka ar mums viss ir galā, un nu — Ilze pati 
ir atbraukusi! Ilze "pati ir atbraukusi, lai tevi 
pārsteigtu, vecais zēn — šos vārdus es atkārto- 
ju neskaitamas reizes, un tad es lieliem lēcie- 


niem devos lejā pa kāpnēm, kas čīkstēja un 


kliedza kā dzērves purvā. 

Ašiņa paver savas istabiņas durvis un saka: 
jaunkundze jūs gaida dārzā! 

Un es skrienu uz dārzu. 

Jā — tur jau viņa stāv, un, atspiedusies pret 
sētu, vēro saulē mirdzošos upes ūdeņus... 

— Ilze, mīļā, — es gandrīz kliedzu un, sa- 
tvēris, paceļu to gaisā kā mazu meiteni... 

— Laid... neaušojies... no skolas var 
mūs redzēt! — tie ir pirmie vārdi, ko viņa sa- 
4 RR 

— Labi, es atbildu, bet vēl vienmēr turu viņu 
paceltu gaisā — Dievs, cik es esmu laimīgs, ka 
tu atkal esi pie manis! . .. Tagad es tevi vairs 
tik drīz projām nelaidīšu... 

— Pie tevis? Tu mazliet pārsteidzies, draugs. 
Es neatbraucu pie tevis, bet pie savas drau- 
dzenes. Viņa dzīvo tur, Dandzēnos, vēlējās 
apciemot savu vecomāti... Untākā arī tu 
esi šeit, tuvumā, tad es domāju „.. ojāpaskatas, 
kā tu dzīvo... 

Ilzes vārdi aplēja mani kā ar aukstu ūdeni. 
Es mazliet aprimos — jā, kā tas būtu izskatijies, 
ja viņa brauktu tieši pie manis? Ļaudīm ir asas 
mēles — viss pagasts jau rīt runātu, ka man no 
pilsētas atbraukusi mīļākā... 

— Labi, Ilz, labi, ka tu vismaz mani atcerē-. 
jies. Ilgi es gaidiju tavu vēstuli un tās man 
tiešām bija grūtas dienas ... Un — kā tev ta- 
gad klājas?... 

— Esmu apmierināta. Varbūt pat laimīga. 
Es dabūju vietu, kuru gribēju. Darba nav 
daudz, bet alga diezgan apmierinoša. Bez tam 
— man ir cerības ātri avansēties. "Mans šefs 
ir — nu, kā lai es to tev pasaku... viņš ir ar 
manu darbu ļoti apmierināts... 

— Tā. 

— Tu tikai neko neiedomājies — pēkšņi Ylzes 
balss kļūst asa un nervoza — un, ja Kārlis tev 
kautko raksta, tad netici viņam . .. Viņš, vien- 
kārši, ir greizsirdīgs... 

— Kārlis man nav neko rakstijis. Es tevi ne- 
saprotu, Ilz. 

Gaisma manī pēkšņi ir izdzisusi. Prieks sir- 
dī ir miris, truls un vienaldzīgs es soļoju Ilzei 
blakus uz Dandzēnu pusi, un visa pasaule man 
izliekas pelēka, salta un bezjēdzīga. 

Pēkšņi es itkā no tālēm atkal dzirdu Ilzes 
balsi. 

— Kamdēļ tu esi kļuvis tik savāds? Vai es 
tev sagādāju sāpes. Bet es tak gribēju tevi ie- 
priecināt. .. Nu runā, lūdzu.., 





Bet man nav vairāk nekā ko teikt. Sirds ir 
grūta, tikai ar mokām es atrodu vārdus... 

— Redzi — Ilze, — es saku — es vienmēr 
gaidiju uz tevi... Es domāju, ka dzīvē mums 
būs ejams kopējs ceļš, ka mēs paliksim viens 
pie otra un vīsim paši savu pērkli, vienalga, lai 
kur tas būtu... Un tagad... tagad es jūtu 
ka tu esi man daudz tālāka kļuvusi, nekā es bi- 
ju domājis. Varbūt es pārspīlēju... Bet... 
te, lauku klusumā man dažkārt uzmācas grūtas 
domas, un es nespēju no tām atraisīties kā slī- 
cējs no mitrām, vēsām alģēm un zemūdens zā- 
lēm... 

— Kamdēļ tu nepaliki pilsētā? Tev vajadzē- 
ja mani klausīt, un tad viss būtu bijis labi... 

— Pilsētā? Bet man tak vajadzēja darba. 
Tāda darba, kuram es jūtos aicināts. Darba, 
kuram es esmu gatavojies, mācijies... 

— Tad jau tev tagad vajadzētu būt laimī- 
gam... 

— Jā, vajadzētu būt... 

Aiz mums sāk dipēt aši soļi, un Graudiņš pēc 
maza brīža jau stāv mums blakus. 

— Skolotāj, lūdzu, — laiks iet uz baznīcu. 
Mēs visi jūs jau gaidam. Pārziņa kungs sūtija 
mani jums pakaļ... 

Baznīcā es atkal mazliet nomierinājos. Ļaudis 
bija sabraukuši no malu malām, koris dziedāja 
tiešām labi, ar lielu aizrautību un sajūsmu. Es 
neticēju, ka šie mazie var tā dziedāt. Tikai no 
mācītāja runas gan es nedzirdēju nevienu vār- 
du. Baznīcā ir altārglezna — kas rāda Kristus 
debesbraukšanu. Un virs tās Viņa vārdi: 
— nākat šurpu pie manis visi, kas esat bēdīgi 
un grūtsirdīgi — es jūs gribu atvieglināt... 
Par šiem vārdiem es domāju visu dievkalpoju- 
ma laiku. | 

Vai Kristus krusts spēj mazināt cilvēku sāpes 
un ciešanas? Vai katram pašam nav jāizcieš 
sava sāpe, jo cits neviens viņa vietā to nedarīs? 
Kamdēļ cilvēkiem vajaga tāda Dieva, kuru ne- 
viens nav redzējis? Un kamdēļ Viņš — Visu- 
varenais — atļauj mirt mīlestībai un dzīvot 
naidam? Kamdēļ viņš ļauj taisnam smieties 
par netaisno, godīgam daudzkārt ciest nelgu 
valodas dēļ... Kamdēļ Viņš — taisnais un 
pielūgtais — skaidru sirdi nedod tiem, kas gri- 
muši purvā un nomaldijušies no īstā ceļa? 

Un tomēr — bez Dieva cilvēkiem būtu jā- 
noslāpst. | 

Es nezinu, cik dziļa ir mana ticība, bet man 
šķiet, ka es būtu ļoti nelaimīgs, ja kādreiz pie- 
rādītu, ka Dieva tiešām nav. 

Tad dzīve kļūtu daudz nabadzīgāka, necieša- 
māka. 

Reiz es biju grūti slims. Mani nācās operēt, 
un es sajutu briesmīgas bailes. 

Vēl tagad es atceros, cik drausmīga man izli- 
kās operācijas istabas baltā, spocīgā gaisma, cik 
cietas, skarbas un nežēlīgas ārstu sejas... 

Un tad kāda māsa uzlika man roku uz pieres. 
Tā bija vēsa, maiga roka. 

— Nebaidaties — viņa teica — Dievs gādās 
par to, lai viss būtu labi... 

Dievs — šo vārdu dzirdot, mani pārņēma 


dziļš miers... Tik liels miers, ka es vairs ne- 
baidītos pat tad, ja ārsti man teiktu, — tev jā- 
mirst. 

Bet es dzīvoju... 

Šķiroties Ilze mani aicināja vakarā apmeklēt 
viņu Dandzēnos. Un es iešu. Atklāti sakot — 
no rīta es mazliet pārspīlēju. Viņa tomēr ir 
braukusi pie manis. Viņa mani nav aizmirsuši, 
labā, mīļā Ilze. Es pats esmu vainīgs pie tā, ja 
mēs vairs tik labi nesatiekam, kā agrāk. Es 
gribēju, lai viņa brauc man tūdaļ līdz. Bet — 
ko tad mēs abi būtu iesākuši šajās četrās, šau- 
rās sienās? No kā mēs dzīvotu? Mana alga ir 
pārāk maza, lai divi cilvēki no tās pārtiktu un 
būtu godīgi apģērbušies. Tagad mēs varam gai- 
dīt viens uz otru kādu laiku. Un tad viss būs 
atkal labi. Ilze ir prātīga meitene. Viņa mani 
neatstās. (Gredzens, ko es tai dāvāju, šodien 
staroja viņas rokā tāpat kā senāk. Šis zilais, 
vēsais akvamarīns ir tāds pat, kā Ilze pati... 
vēss, atturīgs, un tomēr pilns jauneklīguma un 
dzirkstoša prieka . . . Jā — viss būs atkal labi. 

Ilze mani mīl — un vairāk man nekā nevaja- 
BL-1"5 
Sāk jau krēslot. 

Rudens dienas ir īsas. 
Tagad man laiks iet... 
Uz Dandzēniem! 

Pie Ilzes! 

Nakts .. . Nakts bez miega un miera... 
Nekad tu neesi bijusi tik bezgala gara, kā ta- 
gad, nakts... Nekad tu neesi bijusi tik draus- 
mīgi tumša, nakts... | 

Kamdēļ vēl neaust rīta gaisma? 

Kamdēļ viss ir tik klusu? 

Cilvēki — vai jūs nevarat celties! Vai jūs ne- 
varat kliegt, smieties, dziedāt... 

Nav neviena ... 

Pārzinis guļ un miegā, droši vien, saldi krāc. 
Ašiņa guļ, bērni jau sen redz sapņus dziļā mie- 

ā. 
Kamdēļ tikai man jābūt nomodā? 
Kamdēļ? 
Man vajadzētu iet un izsist kādu logu, lai vi- 
ņi mostas, šie miegamices . . . Bet man nav 
spēka piecelties no krēsla... 


Kuru stundu jau es tā sēžu?.. 

Pulkstenis drīzi būs pieci. 

Kaut es varētu aizmigt. 

Un nedomāt vairs. Un aizmirst visu. Arī 
tevi, Iz... 

Nē, nē — tas nav taisnība, ko tu man vakarā 
teici... Tu nedrīksti mani pamest, es aizie- 
šu bojā bez tevis... Tu nedrīksti mīlēt nevie- 
nu citu, kā vienīgi mani. Ilz — vai tu dzirdi — 
vienīgi mani! Kamdēļ tu man atdevi gredzenu? 
Te nu viņš stāv manā priekšā uz galda — 
prom ar to! 

Reiz tu biji tik laimīga, kad es tev šo akmeni 
uzdāvināju. Dievs ir mans liecinieks — es liku 
santīmu pie santīma, lai varētu iegūt tev šo 
rt 1 3 PR < 

Tagad tā guļ kautkur dārza smiltīs. Piedod 
man, ka es to nupat izmetu pa logu. Bet tev 

reiz dienā atvērt logus?.... 


jau gredzena vairs nevajaga... 
līdzi es aizsviedu savu sirdi... 

Ilz, es tevi nīstu tamdēļ, ka tu esi man tik 
bezgala mīļa. Es tevi nicinu tamdēļ, ka vien- 
mēr redzu ap tavu pieri starojam dievišķu gais- 
mu. Arī tagad, arī tagad, Ilz! 

— Nē, nē — tu esi tāda pat, kā senāk... Ne- 
kādi netīrumi tev nav pielipuši, tu ej neskarta 
caur dzīvi, un visur aiz tevis paliek mirdzošas 
pēdas... 

Arī tev nav viegli, Iz... Tu ciet tāpat, kā 
es... Tavs vaigs bija pelēks — jā, jā, es to 
redzēju — tu velti lieto krāsas, man nekas ne- 
paliek apslēpts. Un acis — tās vairs nebijā ta- 
vas lielās, smaidošās acis . . . Tur bija iedegu- 
sies kāda sāpīga, sveša guns... 

Es iešu un uzmeklēšu gredzenu. KLaukā ir 
nakts, tumsa un lietus, bet es tomēr to atradī- 
šu. . Jo viņš pats staros man pretim... Tāpat 
kā tava mīlestība, Iz... Jā — es iešu un aāt- 
kal uzmeklēšu gredzenu ... 

* 


Un gredzenam 


Šodien ārsts atļāva man celties. no gultas. 

Es biju saslimis mazliet, Ašiņa visu nedēļu 
kopa mani kā mazu bērnu... 

Bet tagad jau atkal viss ir labi. 

Rīt es iešu klasē un turpināšu darbu. 

Zēni vairākas reizes bija uzkāpuši te, augšā. 
Noskumuši, ka mēs vairs neliekam naktsāķus. 
Zivis pašlaik ķeroties ļoti labi... 

Gredzenu es tomēr neatradu... 

Un Ilze esot aizbraukusi. 

Dandzēnu saimniecēs meita man atnesusi vi- 
ņas vēstuli. Tā, laikam, ir pēdējā. 

„. Es iesviedu to krāsnī neizlasijis. 

Lai... Tā kā tā visam ir beigas. 

Man vajaga ātrāk aizmirst visu, kas starp 
mums ir bijis. 

Es neesmu pirmais, kurā nokauta ticība mī- 
lestībai. 

Un nebūšu pēdējais... 

* 


Ir jau oktobra beigas. Vairākas. nedēļas es 
neesmu redzējis sauli — vien pelēkus mākoņus 
un miglu; miglu, kas kāpj ārā no upes dzel- 
mēm, lien laukā no meža skūpsnām un kā pe- 
lēks kamols vēļas pār laukiem, kas tagad stāv 
tukši un klusi. Un ļaudis iet saīguši un sabozu- 
šies, it kā tie būtu aizmirsuši mīļu valodu un 
jautrus smaidus... 

Kāda meitene ir saslimusi. 

Laikam ar gripu. 

Vakar es biju aizgājis pie viņas, tā dzīvo ne- 
tālu no šejienes — viņas tēvs ir kurpnieks, kas 
vairāk sēdot krogū, kā pie savām liestēm... 

Mazās slimnieces istabā bija aizklāti visi logi 
un valdija neciešams, spiedīgs gaiss, ko radija 
adas un piķa asā smaka :.. 

Un meitenes vaigs bija tik bāls — ka man 
pēkšņi kļuva šī bērna bezģala žēl... 

— Kamdēļ jūs nenoņemat tās lupatas no lo- 
giem? — ēs gandrīz kliedzu, jo manī kūsāja 
dusmas par to, ka vecāki cieta savā dzīvoklī tā- 
du netīrību — un, vai jūs nevarat vismaz vien- 
Te jau ir veselam 
cilvēkam jānosmok ... | 











— Ko, atvērt logus! — iespiedzās slimnieces 
māte — vai jūs zinat ar, ko runājat? Meiteņam 
ir karstums — viņa var dabūt caurvēju, un ko 
tad? ... Ārsts viņai izrakstija tikai zāles un 
par logiem neteica neviena vārda... 

— Logi tomēr ir jāatver — es neatlaidos — 
un tas ir jādara tūdaļ. Vai jūs dzirdat? 

— Ko jūs iemaisaties mūsu darīšanās — ta- 
gad sarunā iejaucās arī meitenes tēvs — mēs 
paši labāki zinam, kas mūsu bērnam ir vaja- 
dzīgs... 

— Nekā jūs nezinat... Un — ja jūs to ne- 
darīsat, tad es pats tikšu ar visu galā... 

Un tad es izdariju kautko tādu, kas man lai- 
kam būs dārgi jāsamaksā. Es izgrūdu abus ve- 
Čus priekšnamā, aizslēdzu durvis, norāvu segas 
no logiem un izvēdināju istabu. 


Tādu skandālu es vēl nekad neesmu piedzīvo= 
ļis. Pats kurpnieks aizskrēja pie policijas, bet 
sieva visu laiku stāvēja pie atvērtā loga un 
kliedza nešķīstā balsī kā aizšauts kovārnis ... 


— Slepkava, bērnu bendētājs! Par miesnie- 
ku jums vajadzēja iet, nevis par skolotāju... 
Mana nabaga Karlīnīte — kas tagad notiks? ... 

Bet Karlīnīte jūtas labi. Es viņai uzklāju 
savu mēteli, tā pamodās un smaidot lieliem 
malkiem dzēra rēno ārā gaisu... 


— Skolotāja kungs — viņa sacija —es drīz 
būšu vesela ... Pavisam vesela un tad es atkal 
čakli mācīšos ... Par citu man nav nekāda 
bēda ... tikai par rēķiniem ... Jūs jau tagad 
būsat iesākuši mācīties decimāldaļas, vai nē?... 


Nabaga bērns. Katram ir sava raize. Es no- 


glāstiju viņas karsto pierīti. | 
— Nebēdājies, Līnīt, viss būs labi. Tagad 


nedomā par skolu — krāj tikai spēkus un pa- 


lūdz mammu, lai viņa biežāki atver logu... 


— Biežāk atver logu . . Karlīne vēl nočuk- 
stēja, bet acis jau viņai + vērās ciet un kā mazs 
putnēns tā aizmiga uz nevisai tīrā, iepelēkā 
spilvena. 


Tad es atslēdzu durvis un ielaidu kārtībnie- 
ku, kas bija atnācis kopā ar kurpnieku un vai- 
rākām ciema sievām, kas tūdaļ gribēja izgāzt 
uz mani savu dusmu šaltis. 

— Savus bērnus mēs vairs skolā nelaidīsim! 
tās kliedza cita par citu skaļāk — tā jau ir bēr- 
nu bendēšana. 

— Klusu! 


Pietika viena kārtībnieka vārda, lai visas ža- 


gatas aizietu katra savu ceļu. 

— Vai nevarat izlīgt ar labu? Skolotājam, 
laikam, tomēr taisnība. Slimniekiem nepiecie- 
šams svaigs gaiss, bet te jau dažreiz smird kā 
atkritumu bedrē . 

Kurpnieks tomēr neatlaidās, un protokols bi- 
ja jāsastāda. 

Tagad man nāksies braukt uz tiesu 

Es tomēr zinu, ka esmu izdarijis labu ritot 

Vienalga. 


SE 
Man bija garāka izskaidrošanās ar Dūmiņu. 
Bet mēs tikām ātri galā. 

(Turpinājums sekos.) 








Skats uz izstādes celtnēm 
no 40. m augstā torņa 


Pieci gadi 


Agr. M. VAGULĀNS 


Latviešu zemnieks nekad un nekur nav uzsā- 
cis darbu bez apdoma. Ik gadus, kad pavasara 
vēji pāršalc dzimto zemi, mūsu zemnieks, vēro- 
jot laiku, apskata savus laukus un apcirkņus, 
viņš izlemj, kur, cik un ko sēt. Viņš. skaidri 
zina, kurā laukā kviešiem auglīga zeme, kur 
vasarāji labāki padodas, kur kartupeļi vieglāki 
kopjami. Tā darot, viņš arī zina, ka zelta grau- 
du rudenī netrūks. 

Ja mūsu lauki un pilsētas tagad strauji uz- 
plaukst, tad par to jāpateicas zemes saimnieka 
drošam un nosvērtam darbam. Lielais Saim- 
nieks savā zemē tagad nostaigājis 5 jaunas ra- 
ženas vagas, un iekoptie tīrumi ir pilnā briedu- 
mā. 

Ko tad īsti zemturībai devis 15. maijs? 

Uz šo jautājumu atbildi sniedz Atjaunotās 
Latvijas 5 gadu sasniegumu skates lauksaim- 
niecības izstāde Jelgavā. 

Ar ko tad šī izstāde atšķiras no iepriekšējām 
un kas tanī jauns? Uz to var atbildēt, ka jauna 
ir visa izstāde, jo līdzīgi sarīkojumi, kas dod 


Mazpulku lauciņi un zemkopības paviljons 








pārskatu par noteiktu sprīdi valsts dzīvē, līdz 
šim nav bijuši, it sevišķi tas sakams par lauk- 
saimniecību. Šinī izstādē apmeklētājus neap- 
grūtina ar garām skaitļu rindām un neskaita- 
mu uzrakstu pētīšanu. Arī atsevišķu uzņēmu- 
mu un pasākumu individualās intereses nav 
ņemtas vērā. Izstādē vienkāršā, skaidri un 
katram saprotamā valodā pateikts katra izstādi- 
juma saturs, un pat nelasot īsos uzrakstus, paši 
izstādijumi runā tik skaidru valodu, ka apmek- 
lētājam saprotams, kādam mērķim un kādam 
nolūkam gleznojumi, maketi un mašīnas liktas 
apskatei. Katra novietne ir atsevišķs noslēgts 
darbs un rāda sasniegumus attiecīgā nozarē 
Atjaunotās Latvijas pirmos 5 gados. 

Lai apmeklētāji loģiskā secībā varētu saprast 
visus jautājumus, tad arī atsevišķos paviljonos 
apskatītas nozares ar līdzīgu raksturu. 

Izstādē nav apskatīti agronomiskās propa- 
gandas jautājumi, nav izceltas atsevišķas saim- 
niecības vai novadi, bet gan parādīti vienoto 
zemnieku sasniegumi. Tāpēc izstāde atstāj ļoti 
viengabalainu iespaidu un dod pilnīgu pārska- 
tu par vadonības laikmeta nozīmi lauku kultu- 
rālos un saimniecības jautājumos. 


Bet ar to nav teikts, ka izstāde paiet garām 
praktiskās dabas jautājumiem. 2,400 kv. metru 
lielajā paviljonā vidus daļu, piemēram, aizņem 
izstādijumi, kur redzami svarīgākie momenti 
no centīgākā lauksaimnieka dzīves. Te ikkatrs 
var izsekot, kā no nekultivētiem krūmiem un 
apaugušiem purvājiem ar neatlaidīgu darbu var 
darīt auglīgus tīrumus. Lietojot mašīnas «un 
pieturoties pie lauksaimniecības zinātnes atzi- 
ņām, kuras pārbaudītas mūsu pašu iestādēs, 
zemturi izveido saimniecības ar sulīgiem zāļā- 
jiem, auglīgiem tīrumiem un dārzājiem. Šī dar- 
ba rezultats, sasniegums — saimniecība ar vi- 
sām ēkām — lielajā paviljonā redzama gandrīz 
dabīgā lielumā. 

Lauksaimniecības 
biedrība ietekmē visas 
lauksaimniecības 
nozares — makets 


Visa lielā telpa pauž zemnieka spēku un rā- 
da, ka tas ir īstais vīrs, uz kuru var paļauties. 
Te redzam, ka no laukiem nāk mūsu sabiedris- 
kie un valsts darbinieki, no laukiem nāk apga- 
rotas idejas un arī mūsu dienišķo maizi dod ti- 
kai lauki. Lauki ir arī tie, kas uztur mūsu 
valsts nemirstību cauri gadu simteņiem. 

Izcilu vietu izstādē ieņem mazpulku no- 
vietne. Redzams, ka mazpulki nostājas ražu 
celšanā pirmā vietā, un ražas sasniedz divi līdz 
3 reizes augstākas. Mazpulki ir tie, kas piedali- 
jušies meža dienās, spodrības nedēļās un dau- 
dzos citos darbos, tie ceļ mūsu zemes bagātības 
un godu. Redzams arī, ka tagad daudzi biju- 
Šie mazpulku dalībnieki uzņēmušies paši savu 
saimniecību vadību un visās šinīs sētās manams 
straujš uzplaukums, jo te dzīvo paaudze, kurai 
nākotnes ceļš ir zinams. 

Ja kulturas laukā esam strauji gājuši uz 
priekšu, kā tas redzams arī vispārējā un celt- 
niecības un mākslas izstādē Rīgā, tad jāzina, 

ka nepieciešamas lielas materialas vērtības, .lai 
par to varētu samaksāt. Lauksaimniecības iz- 
stādē saimniecisko organizaciju un valsts mo- 
nopolu novietnē parādīts, ka tādas vērtības ie- 
krātas un arvienu vairojas. 

Ievērojot lauksaimnieku lielo interesi par 
mašīnām un rīkiem, kas atvieglo un salētina 
lauku darbu, šinī izstādē tos redzam pavisam 
ipatnējā veidā. Svarīgākās mašīnas redzamas 
darbā, un atsevišķi mašīnu komplekti rāda, kas 
nepieciešams, lai varētu saimniekot tiešām ra- 
cionali. 

Beidzot jāsaka, ka šinī lauksaimniecības iz- 
stādē valdība roku rokā ar citām organizaci- 
jām sakopojusi un rāda visu to, kas veikts pa- 
gājušos 5 gados, reizē uzmetot arī ceļu turpmā- 
kam darbam. Zemgale, Kurzeme, Vidzeme un 
Latgale valstij ir vienlīdz dārgas un tāpēc izstā- 
dē visas 4 zvaigznes redzamas vienoti zem ko- 
pēja lozunga «No zemes šīs mēs izauguši esam, 
par zemi šo mums galvas jānoliek». 


Lalkstrādnieku 
dzīvokļu paraugēka 

5 gadu lauksaimniecī- 
bas sasniegumu skatē 
Jelgavā 





: vāji ķ 


Arī vadītāji vingrinas 
šaušanā 

„Sausā grāmatvediba'' mazpulku mazajiem 


ED. M. 


Šī gada 10. janvaris. Brīvstundā sastapušies 
divi mazajo «Sprīdīšu» saimes dalībnieki. 
«Imant, vai redzēji augšā saimes vecāko, man 
vajaga grāmatvedību! Vai tev jau ir?» «Jā, 
es jau vakar iegādāju, un zini ko, mums būs 
tāda pat grāmatvedība, kā lielajiem dalībnie- 
kiem bija pērn ražojumu apskatē, es vakar ar 
brāli salīdzināju!» «Ej nu?» «Ja, ja, un vadītā- 
ja teica, ka mēs jau rīt pirmajā sanāksmē tur 
iekšā rakstīšot. . .» un zēni aiziet itin priecīgi. 

Mazāk prieka, bet vairāk raižu pēdējie vārdi 
sagādā pašai mazpulka mazajo sekcijas vadītā- 
jai, jo pārrunās ar skolotājiem un pārē- 
jiem vadītājiem dzirdēts daudz iebildumu 
pret mazajo grāmatvedību: lai gan ma- 
zajiem atmesti izdevumu grupējumi "un 
pārskati, tiem tomēr būšot grūti, pat ne- 
iespējami grāmatvedību izprast, un garie 
paskaidrojumi, bez kuriem nevarēšot iztikt, pra- 
sīdami lielu daļu dārgā nodarbību laika, kļūšot 
par slogu, un darbs drīz apnikšot. Darba ie- 
vadijumā, kontrolē "un mēneša noslēgumos 
(skaitļu saskaitīšanā) vairāk strādāšot pats va- 
dītājs kā dalībnieks. Dažādus minējumus un 
šaubas izteica par mazajo spējām formulēt tek- 
sta ierakstus u. t. t. Pēdīgi bija ar smaidu jāat- 
raida pat tādi nepārdomāti iebildumi, kā: bēr- 
ni jau tā klasē daudz skaitot un rakstot, tāpēc, 
kaut acu higiēnas dēļ, viņiem grāmatvedības 
darbs mazpulkā būtu atmetams; vai: bērni par 
daudz apgrūtinot vecākus ar nebeidzamām prā3- 
sībām pēc naudas līdzekļiem, jo katrs savā grā” 
matvedībā gribēšot pārspēt otru ar ierakstu 
daudzumu. | 

Pēc šīm pārrunām vadītāja nolēma, ka vie- 
nīgais atbalsts «sausajā grāmatvedībā» viņai 
būs — dalībnieka prieks.par paša veikto darbu. 
Turklāt šim paša darbam jābūt iespējami sprai- 


gam, dzīvam. Katrā brīdī jājūt tā nozīmī- 
gums, jāredz un jāuzsver, ka ir kas padarīts, un 
tikai tad prieks valdīs un pastāvēs. 

13. janvaris. Pirmā pavasara sanāksme. 
Laimīgi sanākuši visi 19 mazajie, zēni un mei- 
tenes (sastāvs: 9 — I, 5 — II un 5 III klases 
skolnieki). Grāmatvedībai paredzētas 15 minū- 
tes sanāksmes sākumā pēc ierindas un dziesmas. 
Dalībnieki, pārrunājuši par Viļņa krusttēvu, 
kas esot vecākais grāmatvedis kantorī un par 
Imanta lielā brāļa grāmatvedību pagājušā gada 
ražojumu apskatē, nopriecājušies, ka viņu grā- 
matvedība būšot tikai «drusku» mazāka, no- 
lemj, ka pirmais darbs ir grāmatiņām «aplikt» 
vākus, lai tās līdz rudens ražojumu apskatei ne- 
notraipītos un nesaplīstu. Tad katrs par sev! 
ķērāmies pie grāmatiņas vāka izpildīšanas. 
Rakstijām viegli ar zīmuli, to saņemot pret vi- 
du, lai raksts tīri izdzēšams. Lielākie sarežģi- 
jumi dzīves vietas pareizrakstībā un vecuma 
noteikšanā: prasībā pēc dzimšanas gada, mē- 
neša un dienas, kāds raksta: «1930. gada martā, 
trešdienā». Citam mazākam šis datums nemaz 
nav zinams. Kad beidzot visiem ieraksti kār- 
tībā, paredzētās 15 minūtes arī pagājušas. Uz- 
rakstītās ziņas vadītāja sanāksmes beigās, ka- 
mēr dalībnieki atpūšas pēc rotaļas un sa- 
ģērbjas, pārskata un izlabo. Uz māju uzdots 
tās pārrakstīt ar tinti un to pašu ierakstīt arī 
grāmatiņas pirmajā lapā. 


16. janvaris. Otrā sanāksme. Grāmatvedī- 
bai paredzētas 40 minūtes sanāksmes sākumā. 
Klasē uz tāfeles jau iepriekš nografēta 6. lapp. 
ar apzīmējumiem. Dabīgi tagad būtu jālasa un 
jāpārrunā 4. un 5. lpp. «Paskaidrojumi», bet 
vadītāja no tā atturas, jo izteiksme mazajiem 
par smagu. Tā vietā tūlīt visi uzšķir 6. lpp. un 
sāk «īsto grāmatvešanu». Norunā «lietas» iz- 

domāt kopīgi, un dalībnieks, kas pirmais dos 
pareizo atbildi, drīkstēs rakstīt uz tāfeles, pēc 
tam visi rakstīs grāmatiņās (viegli ar zīmuli). 
Tā izpildam gadu un mēnesi. Vadītāja: «Vai 
kādam no jums jau pašā pirmajā janvarī bija 
pašam sava nauda makā?» Uz to sākās varena 
lielīšanās, cik kuram bijis. «Kurā ailē (tā nolē- 
mām saukt daudzās «istabas» starp svītrām) nu 
tāda nauda būtu rakstama?» Dalībniekam uz 
tāfeles izdarot pirmo ierakstu, tūliņ noskaidro- 
jam 3 dažādos skaitļu rakstības veidus atkarībā 
no tā, vai mums ir lati vien, santimi vien vai 
lati un santimi kopā. Pēc tāfeles parauga kātrs 
viegli spēj ierakstīt savu personīgo krājumu. 
Tikai tad izpildam datuma aili, un nu atliek 
teksts. Paskaidrojumos šai gadijumā paredzē- 
tais teksts ir — skaidra nauda kasē. — Bet va- 
dītāja jautā: «Kur tāda nauda uzreiz 1. janvara 
rītā varēja rasties tavā krājkasē?» «Atlikās no 
pērnā gada!» Un tekstā mēs ierakstam — at- 
likums uz 1. janvari. Šāds ieraksts vēlāk rak- 
stams katra mēneša sākumā (ja atlikums ir) un 
mazajiem tā vieglāk izprast, ka tā ir tā pati 
nauda, kas mēnesi nobeidzot rakstīta zem «iz- 
devumiem». 


Tad pa kārtai pārrunājām savus ienākumus 
un izdevumus janvara sākumā, centāmies atce- 
rēties dienas, kad tie notikuši, un pēdīģi apstā- 
jāmies pie šādiem teikumiem: «Māmiņa man 
iedeva naudu zīmuļu krāsām, bet es nopirku 
zīmuļu krāsas, un man iznāca vēl konfektēm.» 
Un: «Tētis liķa veikalā nopirkt gumiju, bet es 


naudiņu paglabāju un otrā rītā gumiju nopirku 


mūsu skolas kooperativā!» No tā izlobijām, ka 
svarīgi zināt, no kā nauda saņemtā un kam at- 
dota, un kādām vajadzībām. Dalībnieki maino- 
ties uz tāfeles uzraksta 2 piemērus paraugtek- 
stam, un pēc tam katrs to ar visiem pasvītroju- 
miem ieraksta savas grāmātiņas pēdējā 32. la- 
pas pusē «Piezīmēs». Pēc tāfeles parauga vēl 
katrs tūlīt uzraksta vienu. ieņēmuma un izde- 


vuma piemēru savā grāmatvedībā, un vadītāja 


uzdod viegli ar zīmuli ievest savus ienākumus 

un izdevumus no mēneša sākuma līdz nākošajai 
sanāksmes dienai. Vēlāk gan vadītāja liek sa- 
vākt saimju vecākiem grāmatvedības 1 dienu 
priekš sanāksmes labošanai un. apsolas sanāk- 
smē paziņot 3 sekmīgākos «grāmatvežus». 


23. janvaris. Trešā sanāksme. Grāmatvedī- 
bas kļūdu izskaidrošanai paredzētas 15 minūtes. 
Kļūdas, ko noskaidroja visiem kopā: 1) skaitļu 
rakstībā 3 sant. jāraksta — (03; 2) Reinis, domā- 
dams, ka ieņēmumi un izdevumi par vienu 
priekšmetu jāraksta kopā, sajaucis datumus: 


20. No mātes burtnīcai. 
21. Skoln. kooperativam par burtnīcu. 
20. No krustmātes apelsiniem. 


Noskaidro,. ka ieraksti visi izdarami datumu 
kārtībā. 3) Kļūdas tekstā (raksta: «ieņemts no 
mātes» «izdots veikalam», aizmirsts «no kā» un 
«kam») labojam, vingrinādamies nosaukt ar uz- 
svaru, no kā naudu var. ieņemt: no vecākiem, 
no mātes, no krusttēva, u. t. t., kādai vajadzī- 
bai: grāmatvedī b a i,. blokam, konfek tēm, u. 
t. t.; kam naudu atdot: kooperatī v am, kasie- 
reiu. t. t.; par ko: par burtnīcu, par kon- 
fektēm, par biļeti u. t. t. Pēc tam vadītāja” 
atdod grāmatvedību, katram atsevišķi paskaid- 
rodama pareizrakstības kļūdas, piem.: «tram- 
bavajam». Lai tie dalībnieki, kas pirmie da- 
būjuši grāmatiņas, negarlaikotos, kamēr citiem 
skaidro, viņi jau tūlīt sanāksmē pārraksta sa- 
vus ierakstus ar tinti, pārējie to dara mājās. 
Daļa dalībnieku vispār nolemj ierakstus izdarīt 
tūlīt ar tinti, bailīgākie vēl grib turēties pie zī-- 
muļa, brīvstundā uzrādīt vadītājai un tad pār-. 
rakstīt. 


1. februāris. Ceturtā sanāksme. Lai grāmat: 
vedībā parādītu mēneša noslēgumu, paredzētas 
40 minūtes. Uz tāfeles jau iepriekš uzrakstīts 
saīsināts nenoslēgta mēneša paraugs. Vadītāja 
jautā: «Ko mēs mēneša beigās gribētu zināt?» 
«Cik mēnesī ieņemts, cik izdots.» Katrs atse- 
višķi uz zīmītes saskaita savus ieņēmumus un 
izdevumus. Kas pirmais nobeidzis, skaita ieņē- 
mumus tāfeles piemēram, otrs nobeigušais iz- 
devumus. Visi ierākstam savas kopsummas at- 
tiecīgās ailēs, pievienojot vārdu «kopā». Da- 
žiem ieņēmumu un izdevumu kopsummas -viē- 
nādas. Pārbaudam makus. Ja tie tukši, tad 
darbs šinī mēnesī nobeigts. Bet ja nu makā at- 
likusies nauda, tad redzam, ka ieņēmumi lie- 
lāki par izdevumiem. Par cik lielāki? Izdaram 
atņemšanu. Grūtību, kā atlikumu ierakstīt pā- 
reizajā ailē mēneša beigās un nākamā mēneša 
sākumā, vadītāja kārto ar jautājumu: «Kādā 
gadijumā mums būtu tāpat kā Uldim vai Rei- 
nim tukšs maks?» «Ja mums Ls 2,54 (paraugs 
uz tafeles) būtu izdoti.» «Pieņemsim ka tie ir 
izdoti, kur tad Ls 2,54 būtu jāraksta?» «Pie iz- 
devumiem!» Izdaram. Pēc saskaitīšanas re- 
dzam, ka nu «abas puses» ir vienādas un ar to 
grāmatvedība noslēgta. «Bet atlikums tomēr 
ir makā un pāriet uz nākošo mēnesi». Kur to 
rakstīt?» «Kas makā, tas ir ieņemts, » un: ale 


visiem kārs 





Noslēgums ir izdarīts ar zīmuli. Sanāksmes 
beigās grāmatvedības savāc. Otrā dienā, kad 
vadītāja izskatijusi (dažas skaitliskas kļūdas I 
klasu skolniekiem), tās izdala skolas laikā. No- 
slēgums pārrakstams ar tinti, un februaris jā: 
ved patstāvīgi. 

Līdz ar to mazajiem ievadijums grāmatvedī- 
bā, kas ildzis četrās sanāksmēs kopā divas 
stundas, ir nobeigts. Tagad vadītāja savāc grā- 
matiņas ieskatam tikai reiz mēnesī un atrod, 
ka sekmes ir itin «priecīgas»: katrs sīkāksis 
santims ir atzīmēts melns uz balta, un mazajie 
tīri vai sacenšas ierakstu daudzumu ziņā. Salī- 


Kāda ziedu bagātība 


dzinot pirmos ierakstus ar tagadējiem, redzam, 
kā vecāki, kas līdz šim baidijušies bērniem dot 
naudu rokās, tagad to dara aizvien labprātāk 
un ne tikai tekošām vajadzībām, bet pat dažu 
labu santimu iedod «virsū». 

Mazpulkos, kur mazajo grāmatvedība vēl ne 
būtu «iegājusies», nevajadzētu aizbildināties, 
ka gada sākuma mēneši pagājuši, un tagad sākt 
nebūtu nozīmes. Liekas, atmaksājas arī vienīgi 
Ievadijums grāmatvedības izpratnes sākumos 
un ieraksti kaut tikai dažus mēnešus. Tad nā- 
kamajā gadā darbu varēs kārtot droši un pil- 
nīgi. 

Dažas piezīmes par 
kapsētām 


KRISIANI, 


HRTI 


Tā kapsēta, kuru mēs visbiežāk apmeklējam, 
ir mūsu mirušo tuvinieku mūžīgā miera vieta, 
Bet to cilvēku, kuru asinis rit mūsu dzīslās, ir 
bijis ļoti daudz; viņu dzīvajo skaits ir niecīga 
daļa, salīdzinot ar to, kas atdusas zem velēnām. 
Ja kāds no mums vēlētos uzmeklēt savu agrā- 
ko audžu dusas vietas, tad tam daudzi savi 
priekšteči — pat kas dzīvojuši tikai 3—5 paau- 
dzes agrāk — būtu jāmeklē kapsētās, par ku- 
rām līdz šim tas nebūs pat dzirdējis. Un tāpēc 
jo daudzas vecākas kapsētas mūsu tēvzemē ir 
mūsu senču atdusas vietas. 


Lai kur mēs esam, vai savā dzimtajā pusē, 
vai darbs mūs aizved svešā malā — mēs esam 
savā tēvu zemē. Un tādēļ tuvām, mīļām mums 
visur ir jābūt kapsētām, jo tur atdusas mūsu 
agrākās latviešu paaudzes. 


Kā maza uzmanība pret savām agrākām pa: 
audzēm, par viņu lielo un nenogurstošo cīņu un 

se = "sd ' gandarijumu varam atzīmēt, ka pēdējā laikā — 

= S pateicoties stingrajiem norādijumiem no baznī- 

cu vadības — kapsētas vairāk uzpoš. Bet 


daudz, daudz darba vēl priekšā! Stāsimies arī 
mēs katrs šī darba darītāju rindās! 

Vēlēšanās rakstīt šīs dažas rindiņas man ra- 
dās nesen, apmeklējot kādu Zemgales lauku 
kapsētu, proti: Kalnamuižas baznīcas kapsētu. 
Šai kapsētā uz kāda glīta, vienkārša pieminekļa 
lasiju vārdus: Krišjānis Brigaders — un zīmīgu 
pantiņu: Darbu kas turējis tik svētu kā kalpo- 
tu Dievam; bet pieminekļa otrā pusē bija rak- 
stīti viņa dzimtas mirušo piederīgo vārdi un 
minētas to atdusas vietas. Tā es dabūju zināt, 
ka viņa meita ir mirušā rakstniece Anna Brigāa- 
dere un ka tā paglabāta Rīgā. Un līdz ar to arī 
ŠĪ vieta šai lauku kapsētā katram kapsētas ap- 
meklētājam (sevišķi svešniekiem!) tuva: šeit gu; 
lielās rakstnieces tēvs! — Cik daudzās, daudzās 
lauku kapsētās dažas kapu kopiņas gaida pie- 
minekļus (kauču maza plāksnīte uz kapa kopi- 
ņas!), kas katram stāstītu: šeit guļ tāda un tāda 
mūsu tautas dižā dēla vai meitas māmuļa un 
tēvs! Ar to mūsu kapsētas kļūtu daudz bagātā- 
kas un mīļākas, jo godam atzīmētu tos vecākus, 
kas dižus dēlus un meitas izaudzējuši. Laiks, 
pēdējais laiks to darīt, jo ar katru gadu kapu 
kopiņas kļūst zemākas un aizmirstības zāle ga- 
rāka! 

Lauku jaunatnes organizacija Zviedrijā 


L. LIEPIŅA, mazp. mājsaimn. insp. 


Jau gandrīz par parašu kļuvusi Latvijas maz- 
pulku jaunatnes ciemošanās Zviedrijā: pagājušā 
gadā Link6pingas novada lauku jaunatnes or- 
ganizacija — ko zviedri saīsinājumā apzīmē ar 
JUF — bija aicinājusi pie sevis desmit mū- 
su mazpulku dalībniekus no dažādiem Latvijas 
novadiem. Šogad Orebro novadā ciemojās div- 
padsmit mazpulku dalībnieku, un, liekas, esam 
ieguvuši zviedru draudzību, jo jau tagad sa- 
ņemts ielūgums arī nākošajam gadam. 

Šogad, tāpat kā pagājušā gadā, mazpulku da- 
lībnieki — 6 zēni un 6 meitenes braucienam uz 
Zviedriju sanāca no dažādiem Latvijas nova- 
diem. Ekskursija bija paredzēta no 9. līdz 26. 
jūnijam. Stokholmā iebraucām 10. jūnijā un 
tai pašā dienā devāmiees tālāk uz Svarto (apm. 
200 km no Stokholmas uz vakariem), kur noti- 
ka ziemeļu jaunatnes nedēļas noslēgums. Minē- 
tā nedēļā piedalijās jaunatne no Dānijas, Zvied- 
rijas un Norveģijas. Noslēguma svētku priekš- 


JUF meiteņu darbu skate 


nesumos ar dziesmām un dejām piedalijās arī 
mūsu mazpulku dalībnieki, gūstot lielu atzinī- 
bu. Vakarā mūsu mazpulku dalībniekus sa- 
dalija zviedru lauku saimniecībās, kur tie no- 
dzīvoja apmēram vienu nedēļu, iepazīstoties ar 


zviedru lauksaimniecību, JUF dalībnieku 
darbu un zviedru mājas kulturu. Šai laikā 
stānguāsā notika JUF vadītāju konference, 


kuras noslēgumā sarīkoja plašus lauku jaunat- 
nes organizacijas svētkus visas Zviedrijas JUF 
dalībniekiem. Šajos svētkos piedalijās arī 
Latvijas mazpulku dalībnieki, izceļoties ar bra- 
šo stāju un labo disciplinu. Tālāk mūsu eks- 
kursija devās uz Rammenhedu, kur apskatija 
lielo lauksaimniecības izstādi. Tam sekoja braur 
ciens pa Zviedrijas krāšņāko apgabalu Dalarnu. 
Dažas dienas pirms atgriešanās Latvijā ekskur- 
sijas dalībnieki nodzīvoja Stokholmā, apskatot 
Stokholmas ievērojamākās celtnes, muzejus u. 
t. t. 26. jūnija rītā mūsu mazpulku dalībnieki 


JUF dalībnieku kopējais lauciņš 

Pie pašu 
audzētiem 
irušiem 





ar daudz jauniem iespaidiem, ierosinājumiem 
un atziņām atgriezās Rīgā. 


Šī iespēja iepazīties ar citas tautas dzīvi, pa- 
rašām un tikumiem mūsu mazpulku dalībnie- 
ķiem dod daudz, jo, redzot citu sasniegumus un 
trūkumus, tie daudz mācas un arī labāk redz 
un novērtē savu pašu zemes sasniegumus. 


Zviedrijā — labklājības un pārticības zemē, 
kur daba izšķērdīgi novietojusi neizsmeļamas 
dzelzs rūdas, mežu un ūdensspēka bagātības, 
maz atlicis vietas auglīgām druvām, zāļainām 
pļavām un košiem augļu dārziem. Vienīgi dien- 
vidu Zviedrijas lauki ir līdzīgi mūsējiem. Jo 
vairāk virzamies uz ziemeļiem; jo akmeņainā- 
kas kļūst druvas un pļavas, jo biežāk redz me- 
žus, ezerus, dzelzsraktuves. Še katrs auglīgas 
zemes gabaliņš ir dārgs, un zemkopim jācenšas 
no tā iegūt iespējami vairāk. Te vajadzīgas zZi- 
nāšanas, jaunas metodes. Un daudzreiz labāk 
par vecākiem to izprot un veic jaunatne. 


Paša 
audzētā 
laukā 

JUF dalībnieces konservēšanas kursos 


Lai dotu lauku jaunatnei iespēju ar jaunām 
atziņām papildināt savas zināšanas un darba 
prasmi, 1925. gada pavasarī Zviedrijā nodibinā- 
ja lauku jaunatnes organizaciju (zēniem un mei- 
tenēm), kuru nosauca par Jordbrukare Ungdo- 
mens Fērbund — zemkopju jaunatnes savienī- 
ba. Tās nolūks bija padarīt organizacijas lo- 
cekļus par priekšzīmīgiem lauksaimniekiem un 
lauksaimniecēm,; ļaujot tiem specialistu — 
konsulentu vadībā strādāt pašu izvēlēto darbu, 
prasot atbildību un norēķinus par padarīto. 
Konsulentu — specialistu pienākums ir modi- 
nāt jaunatnes interesi lauksaimniecībai, dot 
teoretiskas un praktiskas zināšanas lauku dar- 
bos, attīstīt jaunatnes patstāvību, taupību, 
prasmi pareizi izlietot sava paša. darba algu 
un — attīstīt un stiprināt jaunatni fiziski. Kon- 
sulentiem viņu darbā palīdz atsevišķo pulciņu 
vadītāji. Pašreiz JUF pārvalde sadalīta 26 
novados, un katrā ir savs konsulents — specia- 
lists. Līdzīgi mūsu mazpulkiem, jaunatne pul- 
cējas t. s. klubos, kuru skaits visā zemē ir 574 
(tā tad — apmēram divi reizes mazāks kā Lat- 
vijā), ar 26.000 dalībniekiem. JUF dalībnieku 
vecums 12—17 gadu., 


Darbs organizacijā sākas ar neliela zemes ga- 
baliņa (100—500 m') apstrādāšanu un apkopša- 
nu. Te jaunietim jāmācas vest rēķinus (grā- 
matvedību) par savu darbu un ienākumiem. 
Otrajā gadā organizacijas dalībnieks bez lauk- 
kopības vai dārzkopības var nodarboties arī ar 
lopkopību. Meitenēm māca to, kas nepiecie- 
šams zināt katrai krietnai nama mātei: tās vin- 
grinas ēdienu gatavošanā, mājas kopšanā, kon- 
servēšanā, aušanā. Interesanti atzīmēt, ka da- 
Žādie kursi notiek pašu dalībnieču mājās, kur 
pa kursu laiku meitenes pilnīgi pārņem saim- 
niekošanu savā zināšanā — protams — lietpra- 
tējas — konsulentes vadībā. Otrs interesants 
pasākums — kad JUF dalībnieces iet prak- 
tizēties un mācīties svešā saimniecībā, zinamu 
laiku pilnīgi pārņemot saimniekošanu savās ro- 
kās. Šai laikā pati nama māte var atpūsties, 
darot tos darbus, kuriem ikdienas steigā neat- 
liek laika. 











JŪF organizacijas darbs.norit tikai vasa- 
rā. Tad notiek kursi, nodarbības, dažādi iz- 
mēģinājumi, sacensības. . Ziemā JUF kon- 
sulenti, kas lielāko tiesu ir skolotāji, savu dar- 
bu pārtrauc. 

Derīgs pasākums JUF ir krājēju pulciņu di- 
bināšana. To nolūks ir — modināt interesi krā- 
šanai, lai jaunatne jau laikus mācītos pareizi 
izlietot sava paša darba ienākumus. Kāds J 
UF komnsulents pastāstija, ka zviedru bērni pa- 
tiesībā esot miljonāri — gan pagaidām tikai vi- 
si kopā. "Tiem dažādās zviedru bankās esot no- 
guldīti vairāki miljoni kronu. Šajos krājēju 
klubos jaunieši krāj naudu kādam noteiktam 
mērķim: tā, piemēram, kāds zēns, katru mēnesi 
noliekot 5 kronas, sešos gados sakrājis sev lī- 
dzekļus tālākai izglītībai, kura citādi, līdzekļu 
trūkuma dēļ, nebūtu bijusi iespējama. Labs ie- 
rosinājums mūsu mazpulku dalībniekiem! Lie- 
kās, ir vienā, otra lieta, kas mūsu mazpulkos 
labāka kā Zviedrijā, piemēram — lielā dažādī- 
ba nodarbībās, rosīgāks darbs vasarā un arī zie- 
mā, noteiktās nodarbību programas, lielais va- ļaut bērniem strādāt, cik vien iespējams pat- 
dītāju un sekciju vadītāju skaits, formas tērpi, stāvīgi, uzticot arī lielākus darbus un prasot 
organizacijas karogi, — tomēr — derētu mūsu pienākuma apziņu un pilnīgu atbildību par 
mazpulku vadītājiem no zviedriem vēl mācīties veikto. 





JUF apskatei gatuvojoties 


JUF dalībnieka īpašums JUF dalībniek: mācas apkalt ztrguš 

LLK Mazpulku un jaunatnes audzināšanas nodaļa 





5. (26.) apkārtraksts 


Jelgavā, Viestura piemiņas pilī 1939. g. 15. junijā 


1. Darbs mazpulku sanāksmēs. 

No Šš. g. 1. jūlija līdz 1. septembrim visos 
mazpulkos sanāksmēs jaunatne sīki jāiepazīst!- 
na ar mazpulku organizacijas vēs- 
turi un mazpulku kustības attīstību un izvei- 
došanos mūsu zemē, kā arī ar visu to, kas norā- 
dīts mazpulku dalībnieku apliecību pielikumā 
un jāzina visiem dalībniekiem. Ļoti liela vērī- 
ba piegriežama arī mazpulku dalībnieku stājai, 
pareizai sveicināšanai un pareiza, tīra un kārtī- 
ga formas tērpa vai tērpa piederumu nēsāšanai. 
Sanāksmēs norādītā temata pārrunām, kā arī 
stājas mācībai, savienotai ar pareizas formas 
skati, jāpanāk, lai ikviens mazpulka dalībnieks, 
zinādams vēsturi, izprastu arī turpmākos uz- 
devumus un ārēji parādītos brašs un apzinīgi 
sagatavojies mūsu organizacijas lielajām svi- 
nībām š. g. 4. septembrī Rīgā. 

2. Norādijumi valstiskās audzināšanas, šaušanas 
un stājas mācībām. 

Administratīvais departaments ar š. g. 26. V 
rakstu C. 41—29 paziņo, ka noteikumi par kār” 
tības un „sabiedriskās drošības uzturēšanu n e-: 
ierobežo mazpulku organizacijas darbību, jo 
mazpulku organizacija pielīdzi- 
nāta mācības iestādēm. Militaro ap- 
mācību ārpus mazpulku mītnēm un nometnēm 
var izdarīt aktivās armijas virsnieku vadībā un 
uzraudzībā. Mazpulku nometnes uzskatamas 
par ietilpstošām mācības iestāžu teritorijā, jo 
mazpulku nometņošana paredzēta  mazpulku 
darba plānā un programā, kādēļ kārtības mācī- 
bu nometnēs, bez aktivās armijas virsnieka, var 
izdarīt arī aizsargu virsnieki vai militarās au- 
dzināšanas skolotāji. Mazpulku nometnes pie- 
teicamas policijai, saskaņā ar noteikumu par 
kārtības un sabiedriskās drošības uzturēšanu 3. 
pantu (sk. V. V. 1939. g. 92. nr. un 1937. g. 179. 
nr.). 

3. Ievērību 5 interesantām sacensībām. 

Šovasar mazpulku dalībniekiem ir iespējams 


Mazpulku balva savam Virsvadonim. 


Mūsu Virsvadoni Prezidentu Kārli Ul- 
mani 14. maijā apsveica Latvijas mazpulku 
pārzinis agr. K. Ķirsis un ideoloģijas noz. 
vad. A. Lūsis baltzaļo karogu saimes vārdā 
un nodeva viņam balvu — simbolisku karogu 
kopojumu, kurā visu apgabalu mazpulku karogi 
sniedzas pretim Virsvadoņa standartam. Šo 
balvu — griezumu kokā izgatavojis mazpulku 
amatniecības instruktors J, Ādamsons un spe- 

piedalīties piecās dažādās jaunatnes sacensībās 
valsts mērogā. Lai nepalaistu šo reto izdevību 
garām, jau laikus mazpulkos jāpārrunā un jā- 
noskaidro noteikumi par līdzdalību jaunatnes 
sacensībās, laikā jāgatavojas tām un jāizlemj 
piedalīšanās. Pirmā sacensība — Valsts Pre- 
zidenta — Mazpulku V:rsvadoņa Kārļa Ulmaņa 
ierosinātā sacensība lauksaimniecības mā- 
cekļu darba gaitu aprakstiem: otrā sacensība 
ir vienības brauciens ar divriteņiem 
Š. g. 26. un 27. aug., kur šogad pirmo reizi atlau- 
ta arī jaunatnes piedalīšanās; trešā — atjau- 
notās Latvijas 5 gadu sasniegumu skates la u k- 
saimniecības izstādes Jelgavā ap- 
rakstu sacensība; ceturtā: — Sab. lietu mi- 
nistrijas — vasaras foto uzņēmumu 
sacensība un piektā— kulturaugu sli- 
mību paraugu vākšanas sacensība. 
Sīki norādijumi un sacensību noteikumi atro- 
dami mēnešrakstā «Mazpulks». Ikviena maz- 
pulka gods prasa, lai šogad tik plašās jaunatnes 
sacensībās pa visu valsti tiktu godam minēts arī 
mazpulku organizacijas vārds. 

4. Pasīvās gaisa aizsardzības demonstrējumi 
nometnēs. 

Rīgas, Jelgavas un Daugavpils pilsētu maz- 
pulkiem šovasar nometņu programās jāparedz 
demonstratīvas nodarbības arī pasīvā gaisa aiz” 
sardzībā. Demonstrējumu atļaujas, saziņā ar 
mazpulku novada pasīvās gaisa aizsardzības 
pārzini, jāizprasa vietējam policijas iecirkņa 
resp. rajona priekšniekam. Nodarbību vadīša- 
nā jāpiedalas un jāvingrinas tiem mazpulku 
vadītājiem un dalībniekiem, kuri beiguši pasī- 
vās gaisa aizsardzības kursus. Norādijumi de- 
monstrējumu sarīkošanai saņemami pie maz- 
pulku novadu pasīvās gaisa aizsardzības pārzi- 
ņiem. 

LLK priekšsēdētājs R. Dzērve. 
Mazpulku un jaunatnes audzināšanas 
73 nodaļas vadītājs K. Ķirsis. 





cialisti to atzinuši par vienu no labākiem un 
vērtīgākiem kokgriezumiem, kas radīti pēdējos 
gadu desmitos. 

Tautas vienības svētki. 

15. maijs šogad visā valstī noritēja lielā 
sajūsmā un krāšņumā, liecinot par to nedalīto 
prieku, ar kādu visa latviešu tauta atceras šīs 
vēsturiskās 1934. gada dienas lielos notikumus 
un sasniegumus visās kulturas dzīves nozarēs, 
kādus tā mums ir devusi. Dziļā pateicībā. un 





911. Jelgavas 
dzelzceļnieku mazpulka 
darbnīca 


godbijībā tauta šai dienā pieminēja savu Vado- 
ni — Valsts un ministru Prezidentu Kārli 
Ulmani un visur to sveica tautas gaviles un 
svminājumi. Dažādo un ļoti iespaidīgo tautas 
vienības svētku sarīkojumu virknē sevišķi dziļu 
un neaizmirstamu iespaidu atstāja ]aunat- 
nes pausme, kas 14. maijā notika Rīgā — 
15. maija laukumā. Pausmē, kurā jaunatni uz- 
runāja Vadonis, piedalijās jaunatnes organiza- 
ciju dalībnieki un skolnieki — skaitā vairāk kā 
20.000 zēnu un meiteņu — starp tiem vairāk 
kā 3000 mazpulku jauniešu. Mazpulku dalīb- 
nieki savu mīļo Virsvadoni sveica ar zīmīgu 
saucienu: 


Esam viena saime, 

Zeme mūsu laime, 

Augsim Latvijai! 

Sveiks, maijs, sveiks, maijs 
Piecpadsmitais! 


Aizkustinošs bija brīdis, kad jaunatne vieno- 
jās tautas lūgšanā un solijās Latvijai dzīvot un 
par Latviju mirt. Nekad vēl sirmā Rīga nebija 
dzirdējusi tik izjusti dziedātu valsts himnu, ne- 
kad vēl solijums sargāt Latvijas neatkarību no 
jaunatnes lūpām nebija izskanējis tik droši un 
pārliecinoši, kā lielās pausmes laikā. 

Uzrunājot jaunatni, Vadonis aizrādija uz 15. 
maija lielo nozīmi mūsu valsts dzīvē un aicinā- 
ja mūs visus vēl kvēlāk mīlēt savu dzimteni, ar 
savu darbu celt un veidot valsti. Zīmējoties uz 
jaunatnes likumu, Vadonis teica, ka tas nākšot 
tad, kad būs īstais laiks. Šiem viņa vārdiem 
un solijumam sekoja ilgas, nepārtrauktas jau- 
natnes gaviles. 


Brašā solī jaunatne pēc tam gāja garām Pre- 
zidentam, kas uzmanīgi vēroja tās stāju un 
priecājās par labiem sasniegumiem. Pašā gā- 


jiena sākumā — tūdaļ aiz valsts karogiem _— 
apmēram 300 zēni — mazpulku dalībnieki ar 
šautenēm — vēl aiz tiem — visas zemes mazZ- 


pulku pārstāvji un balt - zaļo karogu mežs. 





15. maijā ļoti iespaidīga bija armijas parāde 


Uzvaras laukumā. Tajā piedalijās visas kara- 
spēka ieroču šķiras un jauni kaujas ieroči, kā- 
dus mēs agrāk nebijām redzējuši, bet kas tagad 
sarga mūsu neatkarību un tautas drošību. 


Jaunie Tēvzemes balvas laureati. 


15. maija svinīgajā aktā Nacionalā Operā Iz- 
glītības ministrs prof. J. Auškāps pasludi- 
nāja jauno tēvzemes balvas laureatu vārdus. 
Tēvzemes balvu šogad ieguva — dzejniece A s- 
pazija, skatuves māksliniece Jūlija 
Skaidrīte, komponists Alfreds Kal- 
niņš, valodnieks profesors Jānis Endze- 
līns, jaunatnes audzinātājs un sabiedriskais 
darbinieks Bebru Juris un lauksaimniecī- 
bas darbinieks Jānis Mazvērsītis. 

Visi balvas ieguvēji savā garajā mūžā daudz 
strādājuši latviešu kulturas druvā, ziedodami 
savus spēkus un zināšanas tautas laimei un 
labklājībai. Tagad tēvzeme tiem parādijusi 
augstāko godu, kādu tā var sniegt saviem 
krietnākiem dēliem un meitām. 


Valsts Saimnieciskās un Valsts Kulturas pado- 
mes pirmā kopējā sanāksme, 

sekojot Valsts un Ministru Prezi- 
denta aicinājumam, notika īsi pirms tautas 
vienības svētkiem — 12. maijā. (Kā zinams, 
Valsts Saimnieciskā padomē ietilpst sekojošas 
kameras: Tirdzniecības un Rūpniecības kam.,, 
Lauksaimniecības kamera, Amatniecības kame- 
ra un Darba kamera, bet -- Valsts Kulturas pa- 
domē — Rakstu un mākslas kamera un Profe- 
Siju kamera.) Visu šo kameru pārstāvji — pre- 
zidiji un sekciju priekšnieki veidoja kopējās sa- 
nāksmes dalībnieku rindas. Sanāksmē par mū- 
su valsts saimniecisko dzīvi, tās sasniegumiem 
un nodomiem plašu informaciju sniedza Finan- 
su ministrs A. Valdmanis, aizrādot, ka 
visur vērojams liels uzplaukums un uz priekšu 
iešanas Zīmes. . : = 

Ārlietu ministrs V. Munters plašākā 
runā pakavējās pie mūsu ārlietu politikas, aiz- 
rādot, ka mums nav jāskatas ne pa labi, ne pa 
kreisi, bet vienmēr pirmā vietā jāpatur prātā 
Latvija — mūsu pašu valsts. 


Nodibināta Latvijas Darba centrale. 


Pateicoties tautas Vadoņa — Valsts un Mi- 
nistru Prezidenta Kārļa Ulmaņa pašaiz- 
liedzīgam darbam, tagad mūsu valstī atrisināts 
viens no visgrūtāki atrisinamiem jautājumiem, 
proti tas, kura mērķis ir sekmēt pareizu un 
Jietderīgu darba spēka sadalījumu lauksaimnie- 
cībā, rūpniecībā un citās darba nozarēs. Ja ag- 
rāk mūsu valstij lielas rūpes darija daudzie 
bezdarbnieki, tad tagadējā laikā — kad Latvi- 
jā sācies rosīgs celtniecības periods — rūpes 
mums sagādā darba roku trūkums, kas lielā 
mērā izskaidrojams ar to nepareizo sadalijumu. 


Šo trūkumu novērst tad nu uzņēmusies Lat- 
vijas darba centrale, kas strādās visciešākā sa- 
darbībā ar Valsts Prezidentu un par kuras va- 
dītāju iecelts docents A. Šmits. 

Par jaunās darba centrales uzdevumiem 
Zemkopības ministrs J..Birznieks runāja 
Valsts Saimnieciskās padomes 2. sesijā, šī gada 
3. maijā, sacīdams: 

«Darba spēka brīvā kustība, kāda pie mums 
bijusi visu laiku ar nelieliem ierobežojumiem, 
nav devusi vajadzīgos panākumus visās mūsu 
saimnieciskās nozarēs. Piedzīvojumi pēdējos 
40 gados mums mācijuši, ka brīva darba spēka 
sadalīšana, ja tā nav pakļauta vienam likumam, 
kas rūpējas par visu darba roku, par visu no- 


Paziņojums 


Sakarā ar Mazpulku Virsvadoņa un Valsts un 
Ministru Prezidenta Kārļa Ulmaņa ierosināju- 
mu, LLK prezidijs nolēma izsludināt šādu sa- 
censību mazpulku dalībniekiem: Sacensība 
lauksaimniecības mācekļu darba 
gaituaprakstiem. Sacensībā var piedalī- 
ties vis mazpulku dalībnieki, lauksaimniecības 
mācekļi, kas vasaru no pilsētām izbrauc uz lau- 
kiem strādāt algotu darbu. Sacensības dalīb- 
niekiem jāved grāmata par tās saimniecības 
darba gaitām, kurā viņi strādā, par saviem vē- 
rojumiem un piedzīvojumiem, atzīmējot die- 
nas datumu un mēnesi, kā arī sniedzot īsu pār- 
skatu par saimniecību (tās lielumu un darba no- 
zarēm vispār) un pēc iespējas ilustrējot aprak- 

Iespiests 2.400 eks. 


zaru apmierināšanu ar darba spēku, bieži rada 
bīstamus tukšumus. Lauki, kas ir un paliek 
visu pārējo darbu pamatā, jau daudzus gadus 
jūt vietējā darba spēka trūkumu, bet citās mū- 
su darba nozarēs vērojams darba roku pārpali- 
kums. Mūsu tautsaimniecībai tiesība prasīt, lai 
visās nozarēs būtu pietiekoši darba darītāju un 
strādājošiem pietiekoši darba... 


Likums vajadzīgs ne tikai darba roku sagā- 
dāšanai, bet arī darba sagādāšanai. Darba ap- 
gadāšanai un darba spēka novietošanai domāts 
jaunais likums un jaunā Darba centrale. Latvi- 
jas Darba centrales uzdevums ir virzīt tautas 
darba enerģiju tā, lai nodrošinātu un līdzsva- 
rotu ražošanu visās darba nozarēs; sagādāt dar- 
bu, novērst un izlīdzināt darba un darba spē- 
ka trūkumu; būt par starpnieku darba apgā- 
dāšanā un darba darītāju novietošanā darbā... 


Latvijas Darba centralei turpmāk piederēs 
kā vienīgai tiesības apgādāt visas darba roka: 
mūsu saimnieciskiem uzņēmumiem, mūsu ģime- 
nēm un mājām, izņemot likumā aizrādītos uz- 
ņēmumus. Visāda veida darba spēku, izņemot 
personas, kas vecākas par 60 gadiem, darba 
devēji varēs pieņemt tikai ar Latvijas Darba 
centrales iestāžu vai amatpersonu starpniecību 
vai atļauju»... 

Šie Zemkopības ministra vārdi raksturo Dar- - 
ba centrales ārkārtīgi lielo un svarīgo nozīmi 
mūsu valsts dzīvē. Par šīs iestādes dibināšanu 
atkal liela pateicība pienākas mūsu tautas Va- 
donim, kas gādā par to, lai pašu zemei — būtu 
pašu arājs. 


stu ar paša dalībnieka zīmējumiem vai foto uz- 
ņēmieniem. Sacensībai domātie darbi skaidri 
un salasami rakstami burtnīcās vai arī uz atse- 
višķām papīra loksnēm, uzrādot autora vārdu, 
uzvārdu, vecumu, mazpulka numuru un adresi 
un iesūtami LLK Mazpulku ideoloģijas un pro- 
pagandas nozarei līdz 1939. g. 15. novembrim ar 
atzīmi — «Lauksaimniecības mācekļu darba gai- 
tu aprakstu sacensībai». Labākiem darbiem 
LLK piešķirs šādas godalgas: 1. godalga — Ls 
590,—, 2. godalga — Ls 30,— un 3. godalga -—= 
Ls 20,—. Bez tam 10 labāko, bet negodalgoto 
darbu autori saņems premijas, katru Ls 10,— 
apmērā. 


Latvijas Lauksaimniecības kameras žurnals mazpulku vadītājiem un jaunatnes audzinātājiem 

